U Banjaluci Svečana akademija povodom Dana srpskog jedinstva - Društvo - Dnevni list Danas\nPočetna » Vesti » Društvo » U Banjaluci Svečana akademija povodom Dana srpskog jedinstva\nU Banjaluci Svečana akademija povodom Dana srpskog jedinstva\nSrpski član Predsedništva BiH Milorad Dodik izjavio je večeras na Svečanoj akademiji povodom Dana srpskog jedinstva, slobode i nacionalne zastave da nikada do sada nije postojalo veće jedinstvo između Republike Srpske, Srbije i Srpske pravoslavne crkve (SPC).\n„Ako je 20. vek bio vek stradanja srpskog naroda, neka 21. bude vek ujedinjenja“, istakao je Dodik i dodao da je srpsko pismo bilo potrebno da Srbi sačuvaju svoj identitet.\n„Da nije bilo SPC i njene borbe, izgubili bi svoj identitet još za vreme Osmanskog carstva“, naveo je Dodik.\nRekao je da srpsko jedinstvo podrazumeva „srpsko okupljanje, kao i borbu u ekonomiji“, dodavši da „rezultati nisu mali“, među kojima je i izgradnja auto-puta.\nPredsednica Republike Srpske Željka Cvijanović ocenila je da su za RS prioritetni zadaci jačanje veza sa Srbijom, kao i unapređenje međusobne saradnje.\n„Važan korak u očuvanju našeg identiteta biće usvajanje Zakona o zaštiti, očuvanju i upotrebi srpskog jezika i ćiriličnog pisma u skupštinama Srbije i Republike Srpske“, naglasila je ona.\nDodala je da je zaštita identiteta zajednički interes i neotuđivo pravo RS i Srbije, koje se, kako je ocenila, ostvaruje bez namere da bilo ko bude ugrožen ili oštećen.\nRekla je da će, bez obzira na „besmislene opstrukcije“ iz Sarajeva, biti nastavljena realizacija strateških projekata, poput izgradnje aerodroma u Trebinju, hidroelektrane Buk Bijela i auto-puta Banjaluka – Beograd.\n„I sigurno nikoga nećemo pitati ni u Sarajevu ni bilo gđe u svijetu, da li ćemo dostojno obeležiti mesto najmasovnijeg stradanja našeg naroda u istoriji, gradeći svetilište i memorijalni centar u Donjoj Gradini“, istakla je ona.\n„Srpski narod je jedan i neđeljiv, naša prošlost, sadašnjost i budućnost su isti“, rekla je ministarka za rad, zapošljavanje, socijalna i boračka pitanja Srbije Darija Kisić Tepavčević.\nPrenela je čestitke predsednika Srbije Aleksandra Vučića sa iskrenim željama da Republika Srpska istraje u svojoj borbi za očuvanje identiteta srpskog naroda u BiH, da se nastavi razvoj infrastrukture i ključnih projekata kao preduslova za ostanak srpskog naroda na tim prostorima.\nU kalendar zajedničkih praznika Srpska i Srbija su prošle godine upisale i 15. septembar, Dan srpskog jedinstva, slobode i nacionalne zastave, kada se obeležava proboj Solunskog fronta u Prvom svetskom ratu.\nDan srpskog jedinstva slobode i nacionalne zastaveMilorad DodikSrpski član Predsedništva BiHSvečana akademijaBanjaluka\n3 reagovanja na “U Banjaluci Svečana akademija povodom Dana srpskog jedinstva”\n14. septembra 2021. u 23.19\nJadno je kada na nacionalno jedinstvo pozivaju autokrate i punioci sopstvenih dzepova….\n14. septembra 2021. u 23.52\nPokvarena, korumpirana izaslanica Prvog bolesnika na Balkanu je ova u sredini.\nDemagogija korupcija kaže:\n15. septembra 2021. u 09.21\nBajka za rodoljube i rodoljubive. Niko nema što srbin imade.\n"O merama kovid propusnica na način na koji su ih doneli aktuelna Vlada i krizni štab ne mislim ništa dobro. Mislim da je ovo totalno suluda odluka sa ciljem da se ništa i ne primenjuje i da ne donese ništa novo. Ja sam predlagao uvođenje kovid propusnica gledajući kako su to uradila naprednija društva i kako se ponašaju recimo u Americi", rekao je pulmolog dr Dejan Žujović tokom gostovanja u Danasovoj rubrici “Intervju na mreži”.\nU poslednja 24 sata na teritoriji Zaječara još dve...


Treće kolo Premijer lige | Restart Magazin\n26/08/2019 26/08/2019 Urednik\t#fudbal, #premijer liga, engleska, rezultati treceg kola\nVikend za nama doneo nam je puno uzbuđenja, ali i iznenađenja u Premijer ligi gde je na 10 utakmica postignuto ukupno 30 golova.\nKolo je otvoreno u petak utakmicom između Aston ville i Evertona, gde su domaćini slavili rezulatom 2:0, golove za Villu su postigli Wesley i A. El-Gazi.\nPremier liga je nastavljena u subotu u “lunch time”, utakmicom između Norwicha i Chelsea ,utakmica je bila izuzetno efikasna postigntno je čak 5 golova, ali su gosti predvođeni Lampardom odneli sav plen kuci. Ekipa Chelsea savladala je Norwich sa 3:2, Strelci za Chelsea su bili M.Mount i dva pogotka delo su Abrahama, dok su za Norwich golove postigli Pukki i Cantwell.\nU utakmica od 16h viđene su sve pobede gostiju gde je najveće iznenađenje pobeda Crystal Palace nad Manchester Unitedom, domacin je odigrao izuzetno lošu utakmicu bez ikakvih ideja u napadu, dok su gosti iskoristili svoje šanse i zasluženo slavili, golove za Crystal Palace su postigli J.Ayew i van Aanholt, a utešni pogodak za Manchester delo je Jamesa. Ekipa Watforda ugostila je ekipu West Hama i nenadano izgubila na svom stadionu rezultatom 3:1, strelci za goste bili su M.Noble iz jedanaesterca a dva gola delo su Haller-a, dok je utešni pogodak za Watford postigao Gray. Brighton drugo kolo za redom nije uspeo da pobedi na svom stadionu u prošlom kolu su remizirali na svom stadionu a ovoga puta sav plen odnela je ekipa Southamptona, golove su postigli Djenepo i Redmond. Ekipa Leicestera je ostvarila prvu pobedu u novoj sezoni oni su savladali na gostovanju ekipu Sheffield Uniteda rezultatom 2:1,golove za goste postigli su Vardy i Barnes dok je za domaćina strelac bio McBurnie.\nDerbi kola odigran je između ekipe Liverpoola i Arsenala, domaćin je slavio sa 3:1. Arsenal je u prvih pola sata igrao strpljivo i pretio iz kontranapada ali je pred kraj poluvremena primio pogodak posle savršeno izvedenog kornera mrežu je zatresao Matip i tim rezultatom se otišlo na odmor. U drugom poluvremenu ekipa Liverpoola je jos više napadala i ubrzo je nagrađena jedanaestercom koji je skrivio D. Luiz, koji je u gol pretvorio M.Salah. Ubrzo nakon toga Salah postiže jos jedan gol i u tom trenutku ekipa Liverpoola je vodila sa 3:0, gosti su do kraj uspeli samo da ublaže poraz, a utešni gol postigao je Torreira.\nNedeljni program otvoren je utakmicom u Bournemouth , gde je domaćin dočekao sampiona ekipu Manchester Citya. Posle prošlonedeljnog neuspeha na svom terenu i remija, ekipa Pepa Guardiole ovoga puta ostvarila je pobedu rezultatom 3:1, Golove za građane postigli su Sterling i dvostruki strelac Kun Aguero, dok je počasni pogodak i verovatno najlepši pogodak ovog kola delo Wilsona iz slobodnog udarca.\nPremier liga je zatvorena utakmicama u 17h. Ekipa Wolvesa ugostila je ekipu Burnleya i igrala 1:1 na svom stadionu. Gosti su poveli početkom prvog poluvremena golom Barnesa, a domaćini uspeli da izjednače golom Jimeneza duboko u nadoknadi drugog poluvremena iz jedanaesterca. U istom terminu ekipa Tottenhama ugostila je ekipu Newcastlea i na iznenađenje svih izgubila na svom terenu rezultatom 1:0, pobedonosni gol postigao je Joelinton. Ekipa iz Londona je napadala celo durgo poluvreme ali nije uspela da probije bedem gostiju i utakmica je na kraju završena minimalnom pobedom gostiju.\nRezultati trećeg kola Premijer lige:\nSheffield Utd – Leichester 1:2 (0:1)\nManchester Utd – Crystal Palace 1:2 (0:1)\n← Muzički festival “Boban Fest”, premijerno u Vladičinom Hanu\nBelgrade (city, 1) →\nIzbori četvrtkom nekad su bili samo tradicija, a danas se po zakonu održavaju baš na taj dan


» Dr Ivana Baralić – doktor medicinskih nauka – odsek farmacija\ndoktor medicinskih nauka – odsek farmacija\nIvana Baralić je diplomirala na Farmaceutskom fakultetu, Univerziteta u Beogradu. Doktorske studije je završila na Institutu za Bromatologiju, Farmaceutskog fakulteta u Beogradu. Član je Društva za ishranu Srbije, Udruženja za medicinu sporta Srbije, u čiji je rad aktivno uključena, kao i Evropskog koledža sportskih nauka. Učestvovala je u naučno-istraživačkom radu u okviru istraživačkih projekata Ministrarstva prosvete, nauke i tehnološkog razvoja, kao i u organizaciji i izvođenju nekoliko projekata: u organizaciji Udruženja za medicinu sporta Srbije. Do sada je objavila preko 50 radova i saopštenja u stranim časopisima i na međunarodnim i domaćim kongresima. Polje interesovanja je suplementacija ishrane biološki aktivnim jedinjenjima, sportska ishrana i suplementacija.\n13. фебруара 2017 у 19:46\nDa li smem da koristim creatin jer pijem tablete za prehladu\n20. марта 2017 у 00:03\nPostovani, nema razloga da ne smeju da se kombinuju ovi preparati.\nDragan Cirovic каже:\n08. фебруара 2016 у 13:28\nInteresuje me vase misljenja vezano za ove proizvode http://herbalife24.hr/products/ kazu da su klinicki ispitana od svetske zdrastvene organizaije i vidim veliki broj sportista koristi 🙂 Jesu stvarno toliko dobri?\n10. фебруара 2016 у 13:22\nNa sajtu UMSS http://www.smas.org kada se uclanite mozete online da citate knjigu Metabolicki fitnes koju smo napisali kao proizvod iskustva koriscenja Herbalife preparata, izmedju ostalog. Nasa iskustva su pozitivna, pogledajte u knjizi.\n26. фебруара 2014 у 17:47\nZanima me da saznam vise o ovom proizvodu:\nOno sto me interesuje je to sto pise da pospesuje rad hormona rasta, koliko je zaista delotvorno (naravno uz treniranje) i kako ja da znam da li smem da koristim tako nesto?\nImam 18 godina, jednostavno voleo bih da vise porastem i zanima me da li ovo moze da pomogne, ili da li postoji neki proizvod slican ovom a mozda efikasniji?\n02. марта 2014 у 20:00\nRast i razvoj su uslovljeni endogenim (unutrašnjim) i egzogenim (spoljašnjim) faktorima. Nasleđe je nesumnjivo najvažniji faktor rasta i razvoja. Uticaj suplemenata na poboljšanje rasta nema naučnu podršku, a između ostalog ni proizvođač ni distributer nigde nisu naveli da utice na rast. Oscilacije hormona rasta koje bi potencijalno mogle da budu posledica ovakvih preparata, vise imaju uticaja na razvoj misićnog tkiva, ali i to naravno, nije u potpunosti dokazano.


Titulu najviše zgrade izgrađene u 2018. godini ponela je CITIC kula u Pekingu (Foto: Heye Investment)\nČak 18 zgrada žestoko je pocepalo oblake u prethodnoj godini i time se našlo na listi najviših objekata na svetu. Pogledajte ovu impresivnu listu!\nU veoma visoke oblakodere spadaju građevine visoke preko 300 metara, a trenutno ih na svetu ima 95, od čega je pozamašan procenat smešten u Kini. Štaviše, podaci govore da su Kinezi potpuno opsednuti visokim zgradama. To izgleda otprilike ovako:\nProtekle godine, u svetu je sagrađeno ukupno 143 oblakodera (uključujući i pomenute veoma visoke) od kojih se 88 nalazi u Kini. Time su Kinezi prevazišli sopstveni rekord od 86 sagrađena solitera u 2016. Naredne godine, u ovoj zemlji ih je niklo „samo“ 80, prenosi Dezeen.\nDruga zemlja po broju završenih solitera u 2018. je SAD sa 13 objekata što, ruku na srce, ne zvuči toliko impresivno budući da se za to vreme u kineskom Šendženu izdiglo njih 14.\nOvako izgleda grafički prikaz najviših zgrada izgrađenih u svakoj u prethodnih 15 godina. (CTBIH)\nI lepe i vrtoglavo visoke\nŠto se konkretnih zgrada tiče, najviša prošlogodišnja građevina nalazi se ipak u Pekingu. U pitanju je CITIC kula čiji projekat potpisuje studio Kohn Pederson Fox (KPF) i koja se sada nalazi na mestu broj 9 na listi najviših građevina na svetu. Prošle godine, oživela je potpuno nova kula Svetskog trgovinskog centra u Njujorku, koja takođe spada u veoma visoke zgrade.\nDetaljnu statistiku o najvišim zgradama iz 2018. godine možete pročitati u godišnjem izveštaju Saveta o visokim zgradama i urbanom staništu (CTBUH). Stručnjaci iz ove organizacije predviđaju da će naredne godine biti dovršeno čak 150 visokih zgrada i da će taj trend nastaviti da raste.\nSve u svemu, 2019. nam donosi još mnogo uzbudljivih projekata, a na neke od njih smo se osvrnuli nedavno u posebnom tekstu.\nKula Beograd: Nova najviša zgrada u Srbiji od 2021. godine\n#citih #citih kula #CTBUH #kina #Kohn Pederson Fox (KPF) #kpf #neboder #peking #soliter #super visoka zgrada #svetski trgovinski centar #visoka zgrada\nTreći pol - novi izazovi za arhitekte i građevince\nNovogradnja na Beogradskoj tvrđavi?


EPS raspisao tender za kampanju protiv krađe struje – Južnobanatske Vesti\nEPS raspisao tender za kampanju protiv krađe struje\nElektroprivreda Srbije raspisala je javni poziv za sprovođenje promotivne kampanje u cilju sprečavanja krađe električne energije.\nEPS mora da se izbori sa pojavom koju konkurentske kompanije u Evropi i ne poznaju, a to je neovlašćena potrošnja električne energije. Budući da su godišnji gubici višemilionski, u pitanju je veliki problem sa kojim se kompanija suočava, a koji direktno ugrožava kupce električne energije i samim tim elektroenergetski sistem Srbije. Prevođenje ove potrošnje u regularne tokove – naplatu, značilo bi da EPS može još više novca da ulaže u kapitalne projekte i da više uplati u budžet, što bi uticalo na dobrobit svih kupaca i društva u celini, navodi se u oglasu koji je objavio EPS.\nDodaje se da, iako je krađa struje krivično delo i svakom počiniocu sledi zatvorska kazna, primena ovakvih sankcija nije dovoljno efikasna. Prva i osnovna opasnost, dodaju iz EPS-a, nije ekonomski pokazatelj, već opasnost po ljudske živote.\nZadatak kompanje, koja bude odabrana na tenderu, biće: izrada okvira komunikacione strategije, izrada slogana i logotipa kampanje (koji treba da budu raspoznatljivi u svim materijalima), vizuelna rešenja za plakat i novinski oglas, produkcija i postprodukcija kratkog promotivnog filma od 10 sekundi, produkcija promotivnih plakata (1.000 primeraka).\nPonude se dostavljaju do 24. jula 2017.\nPejić: Albanski lobista tražio od Kongresa da se razjasni saradnja Srbije i Rusije


Kongres socijalista održan je simbolično 22. decembra prošle godine, a iznenađenja nije bilo. Pre glasanja, Dačić je članstvu poručio: "Ako me birate, onda morate i da me slušate, to je valjda normalno." Očigledno je rešio da oproba koliko dugo će ga slušati pa ih već tri i po meseca drži bez najužeg rukovodstva. Nisu izabrani ni potredsednici, ukazuje naš sagovornik, ni predsednik Izvršnog odbora.\n- Deo u SPS negoduje jer su praktično već tri i po meseca pod "ručnom". Svi znaju koliko je mesto predsednika Izvršnog odbora važno za funkcionisanje stranke, to je bukvalno žila kucavica i taj čovek bukvalno u svojim rukama drži stranku. A i kakvu sliku o SPS šaljemo u javnost ako nemamo ni potpredsednike - kaže naš sagovornik.\nDeo njih je, kako priča naš izvor, ljut na Dačića i što retko kad dolazi u stranku.\n- Recimo, bio je pre dve nedelje, a pre toga se nije pojavljivao još od decembra. Svi su svesni da je mesto ministra spoljnih poslova odgovorno, da kada si na toj poziciji si više van zemlje nego u zemlji, ali mora da misli i na stranku. Među sobom se često šalimo da nas nema nigde, da smo spali na to da budemo stranka "za svadbe i sahrane", jer smo potpuno podređeni SNS. Iako naš šef smatra da je SPS jedna od retkih stranaka koja ima ideologiju i da se razlikujemo se od SNS-a na terenu to nije baš tako - smatra naš izvor.\nIpak, sagovornik "Blica" blizak Dačiću kaže da nije slučajno stranka bez najužeg rukovodstva.\n- Nedavno je rađeno istraživanje i ispostavilo se da SPS-u kao partiji rejting stoji, ali da Dačiću kao političaru raste. Recimo, po tom istraživanju, u slučaju da opozicija ne izađe na izbore, rejting Dačiću bi bio oko 17 odsto. Dačić uvek kaže da popularnost stranke počiva na njegovim leđima, ali i da on može mnogo toga da zameri svojim ljudima. Uvek im kaže da ne grade svoje ime napadajući u novinama svoje kolege iz stranke, već da više izlaze u javnost sa svojim stavovima - kaže naš izvor.\nKao član Glavnog odbora Socijalističke partije Srbije, uopšte ne mogu da dam neko racionalno objašnjenje\nMeđu socijalistima koji su smatraju da bi što pre trebalo da bude izabrano rukovodstvo je i Novica Tončev, ali on kaže i da je situacija u SPS takva da neki ne bi mogli da vode ni kućni savet.\n- Kao član Glavnog odbora SPS uopšte ne mogu da dam neko racionalno objašnjenje zašto do sada nije završena konsolidacija svih stranačkih organa. Ovaj prazan prostor je pogodan teren za dokazane šlihtare i lovce u mutnom, ali nama fali jaka, solidarna i vojnički ustrojena ogranizacija kakav je SPS nekada bio. Moguće je da predsednik Dačić još razmišlja o kriterijumima za izbor, da se ne opeče kao mnogo puta do sada. Moj stav je da samo konkretan rezultat može da bude merilo, a to mnogima ne odgovara, jer po rezultatima ne bi mogli da vode ni kućni savet u stambenoj zgradi - kaže Tončev.\nDačić: Ne vidim da je SPS na gubitku\nLider SPS Ivica Dačić kaže da neće da žuri sa izborima u SPS.\n- Izbor rukovodstva zavisi i od toga da li će biti vanrednih izbora. Trebalo bi da budu održani partijski izbori, a to nije moguće ako bude parlamentarnih izbora. Neću da žurim, biće onda kada procenim da je vreme za to. U svakom slučaju, štete po stranku nema, nisam primetio da je za ova tri i po meseca SPS na gubitku - kaže Dačić.\nMladi socijalisti podržali Dačića za predsednika SPS\nHOROR IZJAVA PACOLIJA Vređao Dačića posle govora u SB UN, pa ga nazvao ZAMENIKOM BALKANSKOG KOLJAČA MILOŠEVIĆA\nTrzavice na relaciji premijerke Ane Brnabić i ministarke saobraćaja, građevinarstva i infrastrukture Zorane Mihajlović ponovo su aktivirane nakon javne razmene različitih mišljenja o Zakonu o prevozu putnika u drumskom saobraćaju.\nGojković razgovarala sa Tseretelijem o procesu dijaloga u Srbiji pred predstojeće izbore\nPredsednica Skupštine Srbije Maja Gojković sastala se danas sa predsednikom Parlamentarne skupštine OEBS Džordžom Tseretelijem, sa kojim je razgovarala i o procesu dijaloga u Srbiji pred predstojeće izbore.\nDačić: Ne razumem zašto taksisti optužuju Ružića i Antića\nLider SPS-a Ivica Dačić kaže da mu nije jasno protiv koga taksisti protestuju, kao i da ne razume optužbe na račun ministara iz njegove stranke Aleksandra Antića i Branka Ružića, jer taj problem ne spada u njihove resore.\n"NEMA UCENE" Brnabić o protestu taksista: Građani ne smeju DA TRPE (VIDEO)\nRazumem zašto su taksisti nezadovoljni, ali blokada grada nije način da se problem reši, kaže premijerka Srbije Ana Brnabić.


„Youth Heroes”: Traže se mladi heroji Srbije! - Mingl\nEXIT fondacija u saradnji sa kompanijom NIS, a uz podršku Radio-televizije Srbije i kompanije Ringier Axel Springer, i ove godine raspisuje konkurs Youth Heroes, za izbor pozitivnih uzora u društvu. Ključna borba u Srbiji, koja godinama traje, jeste zadržavanje i privlačenje mladih talenata. Želja pokretača konkursa jeste da ukažu na to da se vredan rad, upornost, radoznalost, humanost, hrabrost i kreativnost isplate. EXIT i NIS već četvrtu godinu zaredom biraju novu generaciju mladih heroja Srbije iz ukupno četiri oblasti: obrazovanja i nauke, preduzetništva i kreativnih industrija, društvenog aktivizma i kulture i umetnosti. Konkurs će biti otvoren do 20. avgusta, a nosioci titule Youth Heroes biće proglašeni u septembru ove godine. Specijalna Youth Heroes nagrada ove godine biće dodeljena u saradnji sa Omladinskim savezom udruženja Omladinska prestonica Evrope Novi Sad 2019.\nTokom kampanje Youth Heroes do sad je dodeljeno čak 52 Youth Heroes priznanja mladim ljudima u Srbiji, koji se ističu svojom izuzetnošću i čine naše društvo boljim! Među njima je 49 dobitnika priznanja u oblasti obrazovanja i nauke, preduzetništva i kreativnih industrija, društvenog aktivizma i kulture i umetnosti, dok su dva mlada heroja i jedna institucija dobitnici specijalnog Youth Heroes priznanja.\nPobednici ovogodišnjeg konkursa, kao laureati dobiće zasluženo priznanje i medijsku promociju, a njihova dostignuća biće predstavljena javnosti. Pobednici Youth Heroes konkursa biće prvi kojima će biti obezbeđene ulaznice za jubilarno 20. izdanje EXIT festivala naredne godine, kao i za Sea Star i Sea Dance festivale u 2020. godini. Uz komplete festivalskih ulaznica, biće im uručeni poklon paketi izdavačke kuće Vulkan, a prvoplasirane u svakoj od kategorija očekuje i novčana nagrada u iznosu od 100.000 din.\nYouth Heroes je dugoročna zajednička kampanja EXIT festivala i NIS-a, koja za cilj ima da se unaprede uslovi za ostanak mladih talenata u Srbiji. Mladi heroji su jedini koji mogu da budu pravi pokretači promena u društvu i motivacija da se svi koji stvaraju u tišini osmele i pokažu raskoš svog talenta. Veliki uspesi poput medalja na međunarodnim naučnim takmičenjima, osmišljavanja akcija u svojoj lokalnoj zajednici, stvaranja vrhunskih umetničkih dela, pokretanja uspešne kompanije, jeste ono što zaslužuje da bude nagrađeno i promovisano kao rezultat izuzetnog zalaganja i truda.


Aplikacija CG za prijem u EU već u ponedjeljak?\nCrna Gora je u dogovoru sa evropskim partnerima odlučila da zahtjev za članstvo u Evropskoj uniji (EU) podnese za vrijeme francuskog predsjedavanja, kazao je crnogorski ministar inostranih poslova Milan Roćen.\nOn je agenciji MINA rekao da je za ponedjeljak u Parizu predviđen susret crnogorskog premijera Mila Đukanovića i predsjednika Francuske Nikole Sarkozija, čija zemlja predsjedava EU.\n„Nakon što je Vlada usvojila odluku o podnošenju zahtjeva za članstvo u EU, Crna Gora je i formalno spremna da podnese aplikaciju. Pored Đukanovića, zahtjev će potpisati predsjednik Crne Gore Filip Vujanović i predsjednik Skupštine Ranko Krivokapić“, kazao je Roćen.\nOn je rekao da je jedan od važnih razloga za aplikaciju svakako i otpočinjanje formalne procedure za dalje napredovanje Crne Gore na putu evropskih integracija.\n„Jer, bez tog tehničkog čina nijesu moguće procedure koje slijede. Vrijeme kada su predstavnici Francuske i nekih drugih zemalja sugerisali da sačekamo sa aplikacijom, sada je iza nas“, kazao je Roćen.\nAli, naveo je on, te sugestije nijesu bile zbog toga što je neko smatrao da Crna Gora nije spremna za taj korak.\n„Razlozi su bili druge prirode, a ticali su se, prije svega, Lisabonskog ugovora, kao i nekih krupnih problema kojima je preokupirana EU. Mi smo uvijek vjerovali i vjerujemo da je Unija sposobna da pravovremeno nalazi rješenja i za najveće izazove“, kazao je šef crnogorske diplomatije.\nRoćen je naveo da je Crna Gora uspješna evropska priča što je glavni razlog koji je opredijelio Podgoricu da aplikaciju podnese za vrijeme francuskog predsjedavanja EU.\n„Crna Gora uspješno implementira Privremeni sporazum, kao i ostale obaveze predviđene Sporazumom o stabilizaciji i pridruživanju. Učinjen je vidan progres u relativno kratkom vremenu, koji je potvrđen i Izvještajem Evropske komisije“, kazao je on.\nOn je dodao da je Crna Gora sve radila u konsultaciji sa Briselom i sa zemljama članicama EU, prije svega sa predsjedavajućom Unije. Roćen je naveo da je, zbog složene procedure, teško procijeniti vrijeme do kada bi Crna Gora mogla dobiti status kandidata.\n„Nakon podnošenja zahtjeva za članstvo, potrebno je da države članice, odnosno Evropski savjet, koji se po pravilu sastaje dva puta u toku jednog predsjedništva, donese jednoglasnu odluku“, kazao je on.\nPrema njegovim riječima, za vrijeme češkog predsjedavanja EU planirani su sastanci u martu i u junu.\n„U konsultaciji sa EK i sa Evropskim parlamentom, Evropski savjet Komisiji daje mandat za dalji postupak, to jest, za pripremu upitnika, koji sadrži više hiljada pitanja. Hrvatska je, na primjer, dobila 4.560 pitanja“, naveo je šef crnogorske diplomatije.\nRoćen je kazao da je za pripremu upitnika od strane EK, i za odgovore Crne Gore, potrebno određeno vrijeme. Crna Gora će, dodao je on, morati detaljno da odgovori na upitnik koji obuhvata sve oblasti budućih pregovora – političke i ekonomske kriterijume, i evropske standarde u resornim politikama.\n„Nakon toga slijedi analiza odgovora na upitnik i, u slučaju da nema dodatnih zahtjeva i razjašnjenja, EK priprema mišljenje o aplikaciji – takozvani avis, koji sadrži analizu kapaciteta zemlje kandidata da ispuni kopenhaške kriterijume i ostale uslove predviđene procesom pristupanja EU“, kazao je Roćen.\nPrema njegovim riječima, u slučaju pozitivnog mišljenja, i nakon što Savjet za opšte poslove i međunarodne odnose EU usvoji takvo mišljenje EK, Evropski savjet dodjeljuje zemlji status kandidata, sa ili bez datuma otvaranja pregovora.\n„Opet navodim primjer Hrvatske koja je na mišljenje EK čekala šest mjeseci. Isto tako, Hrvatska i Makedonija prilikom sticanja statusa kandidata nijesu dobile datum za počinjanje pregovora“, kazao je ministar inostranih poslova, navodi MINA.\nKada se, naveo je Roćen, dođe do te faze, između članica EU i kandidata usvaja se Ugovor o pristupanju.\n„Sve ovo navodim zbog toga što je teško procijeniti vrijeme do kada bi Crna Gora mogla dobiti status kandidata. I da sve bude u najboljem redu, čemu se nadamo, za sve ove procedure potrebna je najmanje godina“, rekao je on. Roćen smatra da ipak ne treba licitirati sa rokovima.\n„Smatram da je bez potrebe ispolitiziran i termin aplikacije. Za nas je najvažnije da mi izvršavamo svoje domaće zadatke, a vrijeme sticanja statusa kandidata, kao i punopravnog članstva, doći će samo po sebi“, zaključio je šef crnogorske diplomatije.


Čolaku: Ketrin Ešton nije kazala da Kosovo popušta — Викиновости\nČolaku: Ketrin Ešton nije kazala da Kosovo popušta\nPriština- (Beta) Savetnik premijera Kosova Bekim Čolaku izjavio je da je od predstavnika EU dobio uveravanja da visoka predstavnica Unije Ketrin Ešton tokom sastanka s najvišim srpskim zvaničnicima nijednom nije pomenula da Kosovo popušta u dijalogu.\nČolaku je za prištinski dnevnik Koha ditore rekao da je ta uveravanja dobio od Fernanda Djentilinija, koji u ime EU prisustvuje svim razgovorima predstavnika Beograda i Prištine.\n"Tokom dana sam lično kontaktirao Djentilinija... i on mi je potvrdio da baronica Ešton, tokom susreta (s najvišim zvaničnicima Srbije u Briselu) ni u jednom trenutku nije izjavila da je kosovska strana popustila u nekom pitanju", rekao je Čolaku.\nPredsednik Srbije Tomislav Nikolić rekao je u ponedeljak, posle susreta sa Ketrin Ešton u Briselu, da je Priština popustila i da su dve strane bliže sporazumu. Premijer Ivica Dačić je, medjutim, u utorak kazao da je sporazum sa Prištinom "daleko".\n„Čolaku: Ketrin Ešton nije kazala da Kosovo popušta” Novinska agencija Beta, 13. mart 2013. (српски)\nПреузето из „https://sr.wikinews.org/w/index.php?title=Čolaku:_Ketrin_Ešton_nije_kazala_da_Kosovo_popušta&oldid=3125206”\nОва страница је последњи пут уређена на датум 13. март 2013. у 21:23 ч.


Počelo utopljavanje zgrade Općine Vogošća – Općina Vogošća\nU proteklim danima počelo je izvođenje radova na projektu utopljavanja zgrade Općine Vogošća. Vrijednost radova je 224.980,00 KM a izvode se u sklopu projekta “Zeleni ekonomski razvoj”, odnosno njegovog dijela koji se odnosi na aktivnosti „Povećanje energijske efikasnosti javnih objekata u Kantonu Sarajevo“.\nRadi se o nastavku saradnje Kantona Sarajevo i UNDP-a (Razvojnog programa Ujedinjenih nacija u BiH) u realizaciji pomenutog projekta u okviru kojeg će se u 2017.godini izvršiti energijska sanacija 4 nova javna objekta. Cilj je smanjenje emisija zagađujućih materija u zrak kroz smanjenje potrošnje energije u javnim objektima, što dovodi do racionalizacije troškova za potrošnju energije i uštede budžetskih sredstava.\nRadovi podrazumijevaju termoizolaciju vanjskih zidova, sanaciju i termoizolaciju krova, zamjenu dotrajale i vanjske stolarije s novom energetski efikasnom stolarijom. Izvođač radova je firma „UNIGRADNJA“ doo Sarajevo, a rok za završetak je 80 kalendarskih dana.\nProjekat se realizira sredstvima Kantona Sarajevo – Ministarstvo prostornog uređenja, građenja i zaštite okoliša sa 81.540,00 KM, UNDP-a sa 74.875,00 KM i Općine Vogošća sa 68.565,00 KM. Kroz projekt „Zeleni ekonomski razvoj – Povećanje energijske efikasnosti javnih objekata u Kantonu Sarajevo“ samo u prošloj godini sanirano je sedam objekata javnih ustanova, od čega dva na području Vogošće – Osnovna škola „Mirsad Prnjavorac“ i Dom zdravlja Vogošća, što je rezultiralo značajnim finansijskim i energetskim uštedama. U prethodnom periodu kroz druge projekte utopljene su i ostale tri osnovne i srednja škola u Vogošći, pa je na ovaj način završen proces utopljavanja svih školskih objekata na području općine Vogošća.


Košarkaški klub Mega Mozzart » MEGA POSUSTALA U POSLEDNJOJ ČETVRTINI, PARTIZAN U FINALU KUPA RADIVOJA KORAĆA\nKošarkaši Mega Bemaxa nisu uspeli da se plasiraju u finale Triglav osiguranje Kupa Radivoja Koraća pošto je u dvorani „Čair“ u Nišu bolji bio Partizan NIS sa 89:79 (20:16, 22:25, 26:19, 21:19). Izabranici trenera Dejana Milojevića su pružili jak otpor ali je veliki broj ofanzivnih skokova Partizana (18) i odličan šut za 3 poena (13-21) su na kraju bili presudni. Trener Mega Bemaxa na ovom meču zbog povreda nije mogao da računa na Kostju Mušidija, Stefana Fundića i Mihaila Jovičića.\nNajefikasniji u redovima Mega Bemaxa su bili Vlatko Čančar sa 20 poena i Nikola Rebić 17. Kod Partizana su najefikasniji bili Vanja Marinković sa 18 poena i Đorđe Gagić sa 14.\nDejan Milojević je započeo meč sa petorkom Čarapić, Jaramaz, Marjanović, Čančar i Bitadze. Početak meča je obeležio mali broj poena sa obe strane pa je na sredini četvrtine rezultat 6:4 za Partizan. Čančar vezuje 8 poena u kratkom roku uz dve trojke kao odgovor na mini seriju Partizana pa je rezultat 14:14. Ipak, protivnička ekipa koristi dve greške odbrane Mege pa Partizan vodi 20:16 posle prvih 10 minuta.\nNa početku druge četvrtine Čančar pogađa trojku, pa se u narednih par minuta razlika kretala 2-5 poena za Partizan da bi posle trojke Marinkovića bilo 30:23. Bitadze se snalazi pod košem a potom i Jaramaz pogađa trojku o tablu za minus 2, 30:28. Usledio je slab period u igri Mege što Partizan kažnjava serijom 10:0 uz dve trojke za plus 12, 40:28. Kapiten Rebić pokreće Megu, vezuje 5 poena, potom Lazić i Bitadze posle skokova u napadu poentiraju da bi sjajnu seriju 11:0 zaključio sa tri slobodna bacanja Čarapić u poslednjoj sekundi za minus 1, 42:41.\nDrugo poluvreme počinje serijom Partizana 5:0 koju prekida Marjanović sa trojkom. Čančar nastavlja sa dobrom igrojm pa je razlika samo 2 poena sredinom trećeg perioda. Mega slabo gradi reket pa Partizan iz ofanzivnih skokova i sa linije slobodnih bacanja vraća plus 5. Lazić se sjajno snalazi u dve teške situacije pod košem a posle trojke Sinoveca, rezultat je nerešen, 58:58. Ipak, usledio je pad u finišu perioda pa se poenima Veličkovića otišlo sa minus 8 pred poslednju četvrtinu, 68:60\nU poslednjoj četvrtini je Partizan sa nekoliko trojki i ofanzivnim skokovima održavao prednost, a Mega je u tom periodu promašila i nekoliko slobodnih bacanja pa je na kraju Partizan slavio sa 89:79.\nPartizan NIS: Vilijams-Gos 8, Van 6, Si 13, Tadić, Aranitović 6, Marinković 18, Tanasković, Veličković 12, Gavrilović, Andrić 3, Gagić 14, Šalić 9.\nMega Bemax: Rebić 17 (5 asistencija), Sinovec 3, Marjanović 11, Čančar 20 (7 skokova, 3 ukradene lopte), Čarapić 6, Jaramaz 10, Bitadze 6 (8 skokova, 4 blokade), Lazić 6, Koprivica, Samardžiski, Mišković, Kapetanović.


Na 23. sednici Skupštine grada Kruševca preko 70 tačaka dnevnog reda | RTK\nNa 23. sednici Skupštine grada Kruševca preko 70 tačaka dnevnog reda\nZa sutra je zakazana 23. sednica Skupština grada Kruševca sa preko 70 tačaka dnevnog reda. Među važnijim tačkama je Izveštaj o izvršenju Odluke o budžetu grada Kruševca za period januar – jun tekuće godine.\nOdbornici će se izjašnjavati o i Predlozima odluka o: prenosu udela i osnivačkih prava nad Javnim preduzećem „Aerodrom Rosulje“, dodeli ugovora o javno-privatnom partnerstvu za zamenu i održavanje preostalog dela javne rasvete led tehnologijom, obavljanju delatnosti obezbeđivanja javnog osvetljenja, javnim parkiralištima, dimničarskim uslugama, pogrebnim delatnostima.\nNa Dnevnom redu su i informacije o finansijskim izveštajima javnih preduzeća čiji je osnivač grad Kruševac za prošlu, kao i njihov izveštaj o radu u prva dva kvartala tekuće godine.\nOčekuje se i usvajanje rešenja o imenovanju direktora Javnog preduzeća za urbanizam i projektovanje ali i pribavljanje u svojinu grada, bez naknade, montažne garaže kapaciteta 172 parking mesta od Grada Beograda.\nSednicu Skupštine grada koja počinje u 10 sati, direktno će prenositi Televizija Kruševac.\nPrethodno : NEDELJA MOBILNOSTI: U Ekonomsko trgovinskoj školi predavanje o bezbednosti na dva točka\nSledeće : Predrag Rogan: Očekuje nas teška utakmica sa TSC-om, ali Napredak ima šta da pokaže


Toyzzz torta i sladoled (450203) | ePonuda.com\nToyzzz torta i sladoled (450203) cene\n- Zabavan set sa puno preslatkih dodataka za igru, podstiču kreativnost, maštu i igru uloga. Deca obožavaju ovakve setove jer im nude puno mogućnosti za igru, izmišljanje, igru uloga i razvoj mašte..\ncena 737,00 din\nZabavan set sa puno preslatkih dodataka za igru, podstiču kreativnost, maštu i igru uloga, Deca obožavaju ovakve setove jer im nude puno mogućnosti za igru, izmišljanje, igru uloga i razvoj mašte\nEPonuda nije internet prodavnica već Vam omogućava da brzo i lako nađete Toyzzz torta i sladoled (450203) po najjeftinijoj ceni. Naš cilj je da kupci budu što bolje informisani o ponudi Toyzzz torta i sladoled (450203) na tržištu Srbije. Vrlo lako nalazite željeni proizvod za kategoriju Igračke cene, ne morate da lutate od sajta do sajta za Toyzzz Igračke, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Toyzzz torta i sladoled (450203) sa PRODAVCEM. EPonuda ne može da garantuje potpunu tačnost specifikacije i slika za Toyzzz torta i sladoled (450203). Pre kupovine, podatke za Toyzzz torta i sladoled (450203) proverite na sajtu PROIZVOĐAČA.


Vreme 1127 - Privreda: Fijat ljut na drzavu\n<< VREME | BR 1127 | 9. AVGUST 2012. NEDELJA\nFijat ljut na državu\nDolazak italijanske fabrike automobila Fijat u Srbiju važio je za jedan od privrednih poduhvata stoleća. U predizbornoj kampanji mnogi su sebi pripisivali zasluge za poslovanje italijanskog giganta na teritoriji Republike. Prema ugovoru koji je sklopljen sa Fijatom, italijanski proizvođač automobila ima većinski udeo u FAS-u od 67 odsto, dok preostala 33 procenta pripada Vladi Srbije. Ugovor sklopljen 2008. godine predviđa da Fijat uloži u gradnju FAS-a 700 miliona evra, a Vlada Srbije 200 miliona evra.\nDanas, tri godine nakon dolaska, Fijat ima ozbiljne primedbe na odnos Srbije prema obavezama koje je preuzela u vezi sa fabrikom Fijat automobili Srbija. Tri su glavne zamerke – pre svega država, kao suvlasnik fabrike, i dalje duguje oko 60 miliona evra koje je odavno trebalo da uplati, a znatno kasne i radovi na izgradnji obilaznice oko Kragujevca, kao i spajanju tog grada sa autoputem Beograd–Niš, preko Batočine.\nČelnici italijanske kompanije su nekoliko puta pristajali na pomeranje određenih rokova i smatraju da su pokazali veliko razumevanje, ali ih strpljenje polako izdaje. Pre nekoliko meseci je tako bila sporna uplata 80 miliona evra iz budžeta za proizvodnju modela "500L", ali se to nekako rešilo i tada je Italijanima obećano da će uplate nadalje biti redovne ili, u najgorem slučaju, sa minimalnim zakašnjenjem, a oni su pristali da zaostali novac dobiju na rate. Reagujući na ovu vest, objavljenu početkom nedelje, gradonačelnik Kragujevca Veroljub Stevanović rekao je da su kritike italijanske kompanije Fijat na odnos naše države prema FAS-u opravdane. "Znao sam za te primedbe jer sam sa Fijatom u svakodnevnom kontaktu. To što prethodna vlada nije poštovala je bilo očigledno. Koja su njihova opravdanja ne znam, ali je činjenica da je Fijat tu u pravu", rekao je Stevanović, koji se nada da će nova vlada Srbije naći sredstva da se do kraja 2014. godine izgradi južna obilaznica oko Kragujevca, a u narednih godinu i po dana završi i autoput do Lapova, koji će taj grad povezati sa Koridorom 10. Prema Stevanovićevim rečima, autoput do Lapova trebalo je da bude završen do kraja ove godine. "Bilo je tu ogromnih problema, prvo zbog novca jer nije obezbeđen, a drugo zbog projektovanja. Treće, zbog procedura koje su složene i problematične, a gde se uplitalo Ministarstvo za ekologiju, urbanizam i prostorno planiranje, jer nisu mogli da razjasne da li je to autoput ili put prvog reda", rekao je Stevanović naglašavajući da je to bila obaveza Vlade Srbije. Podsetivši da je grad Kragujevac završio autoput na svojoj teritoriji, kao i da je pripremio dokumentaciju za izgradnju još 6,7 kilometara od skretanja za Badnjevac do ulaska u Batočinu, Stevanović je rekao da je za radove na deonici od Batočine do Koridora 10 bio objavljen tender, ali da nije potpisan ugovor sa izvođačem radova jer Vlada Srbije nije imala para. Potom se, dodao je Stevanović, išlo na poništenje tendera i novi tender je objavljen za deonicu od 3,7 kilometara, ali radovi nisu otpočeli, jer eksproprijacija nije rešena do kraja, a to je trebalo da uradi neko sa nivoa Batočine, sredstvima Vlade Srbije. "Očekujem da neko drugi u ovoj vladi, koja je po meni ozbiljnija od prethodne, reši problem sa eksproprijacijom zemljišta, obezbedi sredstva i isprojektuje deonicu od Batočine do Koridora 10 i da će radovi biti završeni najdalje do kraja sledeće godine", rekao je gradonačelnik Kragujevca.\nBroj nedelje > 20.000\nNovogovor > Amater\nLGBT > Pomak u hotelijerstvu\nBezbednost > Rodić novi šef BIA\nTviter > Laž podigla cenu nafte


BalkanMagazin :: Francuska posle stupanja na snagu zakona o obaveznoj vakcinaciji: prodato oko 300 hiljada lažnih vakcinalnih pasoša\nčetvrtak, 03. februar 2022 08:57\nMinistar zdravlja Francuske Olivie Veran najavio je da će u naredne dve nedelje biti poništeno oko 300 hiljada vakcinalnih pasoša koji su prodavani preko interneta. Ovi vakcinalni pasoši bili su lažni ali istovremeno i autentični - izdavani su preko interneta uz potvrdu lekara čija su profesionalna dokumenta piratirana.\nMedicinske službe alirmirala je činjenica da je jedan lekar vakcinisao i deset hiljada ljudi na osnovu čega su im izdati vakcinalni pasoši. Kada je ministarstvo pozvalo lekara da proveri podatke – ispostavilo se da on uopšte ne vakciniše pacijente.\nHapšenje kradljivaca podataka\nSamo u oblasti grada Liona izdato je oko 62 hiljade ovakvih vakcinalnih pasoša. Istraga je došla do ovog otkrića nakon prijava jedne medicinske sestre i jednog lekara iz lokalnog zdravstvenog osiguranja koji su primetili da su njihovi profesionalni nalozi piratirani.\nPolicija je uhapsila 13 lica vezanih za ovu prevaru, starih između 22 i 29 godine. Optuženi su za banditizam i kriminalno udruživanje jer su ukrali podatke 35 lekara i mogu da budu osuđeni na kazne do pet godina zatvora.\nEksplozija prodaje lažnih vakcinalnih pasoša mogla se očekivati kada je pre dve nedelje stupio na snagu zakon o faktički obaveznoj vakcinaciji kojim se ukida potvrda o negativnom testu kao dovoljna za slobodno kretanje.\nMinistarstvo će sada u više etapa dezaktivirati sva ova dokumenta. Građane, koji su ova dokumenta kupili preko interneta, ministarstvo zdravlja ne smatra žrtvama u slučaju da su se zarazili virusom kovid-19 – rekao je francuski ministar zdravlja.\nMinistar će verovatno morati da precizira šta znači ova izjava jer je pre mesec dana veliku polemiku izazvala izjava njegovog saradnika i visokog funkcionera zdravstvenih vlasti dr Martina Hirša da lekari, navodno, treba da odbiju da leče nevakcinisane pacijente koji su „sami krivi“ što su se zarazili.\nBurne reakcije u javnosti usledile su zbog činjenice da se masa uredno vakcinisanih zarazila sojem omikron, ali i zbog gneva lekara koji su dr Hirša podsetili da nemaju nameru da iznevere Hipokratovu zakletvu po kojoj oni ne prave razliku među pacijentima.\nZa vakcinisane osobe danas se ukida obaveza nošenja maske na otvorenom prostoru i obaveze preduzeća da organizuju rad preko interneta kada god je to moguće. Od 16. februara biće ukinuta ograničenja za sportske i kulturne sale i događaje.\nZdravstvene vlasti potvrdile su da se polako smanjuje broj zaraženih uglavnom sojem omikron. Lekari, međutim, upozoravaju da se ne može sa sigurnošću predvideti kako će se zaraza ponašati posle ukidanja većine ograničavajućih mera.


17. novembra, 2021 Vesti iz Srbije Napišite komentar\nFudbalska reprezentacija Srbije je ostvarila istorijski trijumf nad Portugalom i plasirala se direktno na Mundijal u Kataru, a onda je usledila skandalozna najava iz Prištine kojima je zasmetala pesma ,,Veseli se srpski rode” i nacionalistički simboli. Ovim povodom oglasio se i bivši fudbaler Crvene zvezde koji je poznat i po patriotskim izjavama, Dule Savić, pišu Novosti.\nFudbalski savez samoprozvane države Kosovo, nakon pobede srpske fubalske reprezentacije oglasio se u ponedeljak najavom da će podneti žalbu UEFA protiv Srbije jer su njeni fudbaleri posle utakmice u Lisabonu protiv Portugalije, kako se ističe, “pokazivali nacionalističke i šovinističke simbole”.\nU saopštenju se navodi da je neprikladno i pevanje pesme „Veseli se srpski rode“, kao i njeno isticanje na majicama, što je legendarni napadač Crvene zvezde Dule Savić izazvan da prokomentariše ovu situaciju.\nIz Saveza stacioniranog u Prištini je poručeno: ,,U toj pesmi se pominju gradovi u dve susedne države Srbije, Prizren na Kosovu i Rumija u Crnoj Gori i to je neprihvatljivo. Takva provokacija i nacionalistička gestikulacija nije u skladu sa evropskim vrednostima, ali je samo deo srpskih šovinističkih i osvajačkih snova i misli – navedeno je u saopštenju.\nTagovi: albanci - Dule Savić - Fudbal - nacionalistički simboli - pesma - traže kaznu za srbiju


Slobodna Hercegovina » Nema kredita MMF: Da li je u 2015. ugrožena isplata penzija u RS?\nHoće li biti ugrožena stabilnost Fonda PIO Srpske zbog nedobijanja nove tranše kredita MMF? Neće biti kašnjenja u isplati, tvrde u Fondu PIO RS. Važnija redovna uplata doprinosa\nISPLATA penzija u Srpskoj ostaće redovna i u narednoj godini, bez obzira na to hoće li BiH uspeti da do 1. januara dobije novu tranšu kredita Međunarodnog monetaronog fonda u iznosu od 134 miliona maraka, potvrđeno je „Novostima“ u sredu u Fondu penzijsko-invalidskog osiguranja RS.\nInformacija da BiH do kraja ove godine neće dobiti novac od nove tranše kredita MMF izazvala je strah i strepnju kod penzionera u Federaciji i Srpskoj, da bi eventualno odugovlačenje nove tranše moglo da ugrozi njihova ionako mala mesečna primanja.\nMisija MMF poslednjih dana boravi u zemlji i obavlja razgovore s predstavnicima vlasti na svim nivoima, ali je jasno da BiH neće ispuniti uslove, što je potvrdio i federalni ministar finansija Ante Krajina.\nNedobijanje nove tranše moglo bi da ugrozi likvidnost federalnog budžeta, što bi se negativno odrazilo na obaveze prema penzijsko-invalidskom fondu.\nMeđutim, u Fondu PIO RS uveravaju da je isplata penzija u Srpskoj bila redovna tokom cele ove godine i da će takva praksa biti nastavljena početkom naredne godine, bez obzira na ishod pregovora sa MMF.\n– Nemamo problema u isplati penzija. Aranžman zemlje sa MMF ne utiče na likvidnost Fonda PIO RS. Naš budžet se puni uglavnom od uplate doprinisa i to u obimu od 82 odsto. Iz republičkog budžeta dobijamo preostalih 17-18 odsto novca, tako da direktno ne zavisimo od tranše MMF – naglasio je, za „Novosti“, portparol Fonda PIO RS Tihomir Joksimović.\nI dok traju pregovori sa MMF, Srpska je u sredu počela i isplatu novembarske penzije.\nFondu je za mesečnu isplatu bruto penzija u Srpskoj i inostranstvu za gotovo 250.000 korisnika potrebno 80,8 miliona maraka. Nedavno povećanje penzija opteretilo je Fond za dodatna dva miliona mesečno.\n– Nema kašnjenja u isplati, a početkom naredne godine moguće je novo usklađivanje penzija sa rastom troškova života, što bi opet moglo dovesti do blagog rasta primanja najstarije populacije – rekao je Joksimović.\nIz Fonda je saopšteno da je isplatom novembarske penzije obuhvaćeno 248.467 korisnika prava, od kojih u RS 203.486, a van Republike 44.981 korisnik.\nSvih 2.334 korisnika prava koji su do sada penziju primali u Bobar banci novembarsku penziju uredno će, na osnovu lične karte, ili drugog važećeg identifikacionog dokumenta, moći da podignu u poslovnicama Nove banke.\nFond PIO RS isplaćuje penzije za korisnike u 23 države. Najviše ih je u Srbiji – 18.500, zatim u Hrvatskoj – 12.000. I ovi korisnici redovno su tokom ove godine dobijali svoja primanja, s tim da je u maju zbog poplava bilo malih kašnjenja u isplati.\nU FBiH i dalje odbijaju da isplaćuju penzije za oko 19.700 ljudi koji su pravo na penziju ostvarili u ovom entitetu, a sada žive u RS, susednim ili evropskim zemljama. Zbog ovog problema, Fond PIO RS od 2005. do danas pretrpeo je gubitke od oko 900 miliona maraka, jer je preuzeo obaveze prema ovim korisnicima. FBiH je pristala samo da isplaćuje penzije za oko 230 povratnika iz RS u ovaj entitet. Iako je Fond PIO RS o ovom problemu informisao Savet Evrope i Organizaciju za evropsku bezbednost i saradnju i pokrenuo brojne sudske postupke, FBiH uporno odbija da isplaćuje pen


Prezentacija Gutermannovih proizvoda u saradnji sa domaćom firmom DukAmam odrzana je krajem marta u velikoj sali JKP Naissus-a.\nTom prilikom je predsatavljena oprema za akusticnu detekciju curenja u vodovodnoj industriji\nOvom skupu su pored domaćina prisustvovale i kolege iz javnih preduzeća iz Srbije.\nGRADONAČELNIK PERIŠIĆ U DRUŠTVU DIREKTORA VELIČKOVIĆA PRILIKOM OBILASKA PREDUZEĆA\nSvetski dan voda, JKP"Naissus" je obeležio nizom manifestacija u okviru preduzeća. U saradnji sa Arhus centrom, održane su prezentacije o očuvanju resursa i o važnosti vode u svakodnevnom životu đacima pet osnovnih niških škola.\nGradonačelnik Niša prof.dr Zoran Perišić sa saradnicima je ovom prilikom obišao i upoznao se sa procesom rada proizvodnje vode u JKP"Naissus". U srdačnom razgovoru sa niškim osnovcima i u društvu rukovodstva našeg preduzeća, gradonačelnik je govorio o očuvanju voda kao najvažnijeg i ograničavajućeg prirodnog resursa, koji moramo čuvati. Na kraju posete, gradonačelnik je sa direktorom Ivicom Veličkovićem deci uručio prigodne poklone.\nGODIŠNJE PRIZNANJE OPŠTINE PANTELEJ – JKP NAISSUS\nTRADICIONALNI STRUČNI SUSRET VIK NOVI SAD I JKP“NAISSUS“NIŠ


Novi premijer Australije, laburista Anthony Albanese obećao je da će "okončati klimatske ratove" u zemlji i boriti se protiv globalnog zagrevanja, Sydney, 22. maj Australija\nVećina koju je Laburistička partija osvojila na izborima u Australiji, ali i uspon Zelenih i nezavisnih kandidata koji su isticali pitanja klime, upućuju na to da je pravi pobednik izbora želja glasača da se nešto uradi u borbi protiv klimatskih promena, mada ostaje da se vidi koliko daleko je nova vlada spremna da ide na tom planu, pišu svetski mediji.\nNovi premijer Australije Entoni Albaneze (Anthony Albanese) obećao je da će "okončati klimatske ratove" u zemlji i boriti se protiv globalnog zagrevanja, posle izborne pobede koja bi mogla omogućiti njegovoj Laburističkoj partiji da samostalno vlada, ukazuje Tajms (The Times).\nAlbaneze je pobedu nad liderom liberala i dosadašnjim premijerom Skotom Morisonom (Scott Morrison) na izborima u subotu, 21. maja, opisao kao "veliki trenutak" i obećao da će "promeniti zemlju… promeniti način na koji politika funkcioniše" posle skoro decenije vladavine konzervativaca.\nObećanje Albanezea da će se boriti protiv klimatskih promena dolazi posle, kako piše londonski list, godina rasta temperatura i leta s velikim požarima, poplavama, ali i sušama.\nMada je politika laburista po pitanju klimatskih promena ambicioznija od prethodne vlade, mnogi ekolozi tvrde da ne ide dovoljno daleko. Laburisti su obećali smanjenje emisije gasova koji izazivaju efekat staklene bašte za 43 odsto do 2030. i ukupno nultu do 2050. godine — za razliku od liberala, koji su se tek nedavno obavezali na smanjenje na nultu emisiju.\nIpak, ističe Tajms, Albaneze je dosad odbijao da zabrani termoelektrane ili da spreči otvaranje novih rudnika uglja.\nAlbaneze se takođe založio za pravedniju Australiju, rekavši da će prve akcije njegove vlade biti traženje pomirenja s Aboridžinima kroz komisiju za istinu koja bi razmatrala istorijske nepravde. Najskuplje obećanje laburista u kampanji, plan od 5,4 milijarde australijskih dolara (3,85 milijardi američkih dolara) za povećanje subvencija za brigu o deci kako bi se povećalo zapošljavanje žena, takođe je u vrhu njegovih planova.\nZakletva pre rezultata\nAlbaneze je u svom prvom obraćanju posle polaganja zakletve rekao da očekuje da će odnosi između Kine i Australije i dalje biti "teški", ističe Fajnenšl tajms (The Financial Times)\nAlbaneze i nova ministarka spoljnih poslova Peni Vong (Penny Wong) položili su zakletvu u ponedeljak, 23. maja, i pre nego što su objavljeni zvanični rezultati kako bi se omogućilo da novi lideri u Tokiju prisustvuju sastanku bezbednosne grupe Kvad (Quad) u kojoj su još Indija, Japan i SAD.\nLaburisti su zasad obezbedili 72 poslanika u donjem domu parlamenta sa 150 mesta, ali se očekuje da će u narednim danima osvojiti još mesta kojim bi sami imali većinu.\nIzborna bitka je vođena oko pitanja ekonomije i nacionalne bezbednosti, ali je otišla u korist laburista i nezavisnih kandidata kao protest protiv klimatske i socijalne politike Morisonove vlade. Međutim, ukazuje britanski list, nova vlada će imati težak zadatak da ispuni obećanja o poboljšanju rasta plata i produktivnosti.\nNova vlada će se takođe suočiti s krizom troškova života izazvanom naglim porastom inflacije i rastom kamatnih stopa koji su potkopali tvrdnju prethodnog premijera da njegova vlada bolje upravlja ekonomijom od laburista.\nRezultati izbora za Senat takođe su loši za desničarske stranke, koje su izgubile od progresivnih rivala – u opsegu od laburista preko Zelenih do grupa koje se bave jednim pitanjem kao što je partija Legalizacija kanabisa. Albaneze će verovatno morati da se osloni na podršku Zelenih ili nezavisnih u Senatu za usvajanje zakona.\nIzazov kako iskoristiti pobedu\nKlimatsko pitanje je pobedilo na izborima u Australiji, ali će vladanje biti teži izazov, ocenjuje kolumnista Blumberga (Bloomberg) Dejvid Fikling (David Fickling).\nPobeda Laburističke partije izgleda iznenađujuće skromno, pošto će kao nova vlada verovatno imati najmanju većinu od 1931. S druge strane, poraz dosad vladajuće liberalno-nacionalne koalicije nema presedana, budući da će imati oko 55 mesta, što bi mogao biti najmanji broj poslanika od kada je prvi put osvojila vlast 1949.\nTo zvuči kao dobra vest za laburiste, piše kolumnista Blumberga, ali ukazuje da će izazov biti kako će iskoristiti svoju pobedu. Iako će Albaneze verovatno imati većinu u parlamentu, ona će biti tesna i lako bi mogla biti izgubljena na sledećim izborima 2025. godine. To znači da bi Albanezeu bilo mudro da vodi računa o nezavisnim poslanicima čiji će mu glasovi možda biti uskoro potrebni, dok će za usvajanje zakona u Senatu gotovo izvesno biti potrebni glasovi Zelenih.\nPravi pobednik na ovim izborima je volja naroda po pitanju klime za koje je 29 odsto birača reklo da je najvažnija tema, ali koju su tokom protekle decenije potiskivali i laburisti i liberalno-nacionalna koalicija dok su bili pod pritiskom, s jedne strane, ruralnih birača fokusiranih na rudarstvo i, s druge strane, urbanih glasača koji daju prioritet pitanjima životne sredine.\nBirači su odbacili pristup negiranja i odlaganja po pitanju klimatskih promena prethodne vlade koji je doveo do toga da Australija globalno zaostaje u smanjenju emisija štetnih gasova, ocenjuje Njujork tajms (The New York Times), ističući da tek ostaje da se vidi koliko daleko će u klimatskoj politici ići nova vlada.\nS porukama da se mogu iskoristiti prilike da se "okončaju klimatski ratovi" i da zemlja postane "supersila obnovljive energije", kao i s naletom glasova za kandidate koji su borbu protiv globalnog zagrevanja postavili kao prioritet, iznenada je porasla verovatnoća značajne promene u klimatskoj politici Australije, ističe list.\nIpak, dodaje se u analizi rezultata izbora, koliko će nova vlada daleko ići zavisiće od konačnih rezultata, ali za glasače, aktiviste i naučnike koji su godinama očajavali zbog uticaja industrije fosilnih goriva na konzervativce koji su vodili Australiju veći deo poslednje tri decenije, rezultati poslednjih izbora predstavljaju izvanredan preokret.\nOstaje da se vidi da li faktori koji su doveli do promene mogu biti jednako moćni i ubedljivi kao i ukorenjena snaga sa suprotnim ciljevima, piše Njujork tajms, navodeći da će u Australiji, kao i u SAD, okončanje ili menjanje višedecenijskih energetskih navika biti teško.\nAustralija i dalje troši mnogo više novca na subvencije kompanijama koje izazivaju zagrevanje planete nego što pomaže ljudima da se nose s troškovima vezanim za gasove staklene bašte, ističe njujorški list, dodajući da je proteklih nekoliko godina došlo do povećanja ulaganja u obnovljivu energiju, ali ne u obimu ulaganja u fosilnu industriju.\nLaburistička partija je tokom kampanje izbegavala rešenje tog raskoraka, dok je Albaneze balansirao obećanjima podrške novim rudnicima uglja i obnovljivim izvorima energije. Sada će se s rastom podrške Zelenima suočiti s velikim pritiskom da ide dalje i brže po pitanju klimatske politike.\nS druge strane, konzervativni američki list Volstrit džurnal (The Wall Street Journal) u uredničkom komentaru ocenjuje da je Australija skrenula ulevo, ali zato što je prethodna vlada zapravo već prihvatila klimatsku politiku tadašnje opozicije.\nAustralijski laburisti preuzimaju vlast pošto se vladajuća liberalno-nacionalna koalicija zalagala za malo toga što bi je razlikovalo od opozicije, navodi Volstrit džurnal, ukazujući na medijske komentare da je dolazak laburističke vlade prvi put posle skoro decenije jasan i glasan poziv protiv klimatskih promena.\nPrava lekcija izbora je, dodaje se u uredničkom komentaru, da će vladajuća stranka koja je bleda verzija opozicije verovatno izgubiti.\nPoraženi premijer Skot Morison predao se po pitanju klime prošle godine pristajući na cilj globalne levice o nultoj emisiji ugljenika do 2050, navodi Volstrit džurnal, dodajući da je novi premijer Albaneze vodio kampanju za okončanje "klimatskih ratova", iako je liberalno-nacionalna koalicija već odustala od svoje politike koja je bila ključna za njene prethodne dve izborne pobede.


Nemačka sumnjiči Rusiju za hakerski napad na Bundestag - 05.06.2015, Sputnik Srbija\nNemačka Vlada smatra da iza nedavnog hakerskog napada na parlament Nemačke stoji Rusija, prenosi portal „Biznis insajder“. 05.06.2015, Sputnik Srbija\n10:39 05.06.2015 (Osveženo: 16:19 05.10.2015)\nNemačka Vlada smatra da iza nedavnog hakerskog napada na parlament Nemačke stoji Rusija, prenosi portal „Biznis insajder“.\nRuske hakere optužili za upad u sajt poreske službe SAD\n28 Maj 2015, 10:55\nNemačke vlasti vode istragu o incidentu i u ovom trenutku Rusija je „glavni osumnjičeni“. Do takvog zaključka su došli na osnovu koda hakerskog programa koji je bio iskorišćen tokom napada na Bundestag. Ispostavilo se da je to isti kod štetnog programa koji je bio korišćen za upad u nemačku mrežu 2014. godine. Taj put je bilo utvrđeno da su hakeri bili iz Rusije.\nOsim toga, istraga navodi da je upad mogao biti izveden po nalogu ruskih vlasti. Pri tome, nemačke vlasti ne negiraju da su prestupnici, najverovatnije, dobili pristup informacijama koje su se čuvale u mreži Donjeg doma parlamenta.


Na festivalu će nastupiti autori i bendovi različitih senzibiliteta i žanrova koje najviše spaja način rada. Ogoljena, bez suvišnih aranžmana, neopterećena raskošnom produkcijom, lo-fi muzika izbacuje jasnije na videlo ono o čemu je reč o muzici – pesmu i emociju, poručuju organizatori.\nNastupaju: Ex>Misha, Midica, Kopy Kat Killah, Halbstar & Umbra, Katie, Sakurambo nož i Xhape.\nOni kažu da se time pokazuje da je bez velikog budžeta moguće praviti muziku koja će naći svoju publiku putem jednostavnosti, iskrenosti, spontanosti. Ovakav pristup otvara dosta mesta za improvizaciju i bolji kontakt sa publikom.\nSvi učesnici ovog događaja se već dugi niz godina bave muzikom, profesionalno, ili u bendovima, pozorištu i horovima. Neki od njih su kantautori koji nastupaju za klavirom ili gitarom, drugi koriste više elektroniku, treći, na primer, koriste matricu i električne gitare.\nŽanrovski, ovi autori se kreću od čistih pop pesama, preko neobičnog, teatralnog hip-hopa, neobične interpretacije različitih folk nasleđa, do elektronike, gitarske rok muzike i nojz zvuka.\nVećina izvođača je već imala prilike da se vidi uživo na manifestaciji Pesničenje, ali ovo je prilika da se svi oni vide zajedno i čuju na dužim nastupima.\nDogađaj će sve vreme pratiti lutkarski performans u kome će glavnu ulogu imati čudovišta. Čudovišta zapravo predstavljaju autore, dok performans ima i tu ulogu da popuni binu jer su bendovi koji nastupaju sastoji ili od jednog, najviše dva člana.


Radionice Crvenog krsta Odžaci za decu iz vrtića – Moji Odzaci App\nCrveni krst Odžaci jedan je od partnera na projektu inkluzivnog predškolskog vaspitanja i obrazovanja koji realizuje Predškolska ustanova “Poletarac” iz Odžaka.\nTokom protekle nedelje je u okviru ovog projekta Crveni krst Odžaci u objektima PU “Poletarac” realizovao tri edukativne radionice pod nazivom “Miša i Maša”, osmišljene u okviru programa borbe protiv trgovine ljudima.\nRealizatorke su bile Ljiljana Mladenović i Nevena Stevanović iz Crvenog krsta Odžaci.\nRadionice su održane u objektima “Čarolija” u Deronjama 12. oktobra, “Duga” u Bačkom Brestovcu 14. oktobra i “Maslačak” u Bogojevu 16. oktobra.\nU okviru radionica podeljeni su paketi materijala za crtanje deci iz društveno osetljivih grupa, a ukupan broj dece koja su pohađala ove radionice je 57, kao i pet vaspitača i pedagoški asistent.\nMinistarstvo prosvete, nauke i tehnološkog razvoja realizuje projekat “Inkluzivno predškolsko vaspitanje i obrazovanje” uz pomoć zajma Svetske banke. Jedna od komponenti ovog projekta je program grantova za lokalne samouprave kroz koji je podržan i projekat koji realizuje PU “Poletarac”, a u čijem finansiranju učestvuje i opština Odžaci.\nCilj projekta je unapređivanje dostupnosti, kvaliteta i pravednosti predškolskog vaspitanja i obrazovanja za svako dete, naročito za decu iz socijalno i ekonomski ugroženih društvenih grupa.\nFotografije: PU “Poletarac” Odžaci\nĐaci učili o izviđačkim veštinama\nZaraza koronavirusom potvrđena kod još četiri pacijenta


Abela Pharm Magnall direct | AKSA\nAbela Pharm Magnall direct\nŠifra artikla: A043160\nMagnall® Direct, 20 kesica\nMagnall® Direct je dijetetski suplement magnezijuma koji u samo jednoj kesici dnevno obezbeđuje preporučene dnevne potrebe za magnezijumom. Izvor magnezijuma za normalno funkcionisanje celokupnog organizma. Doprinosi normalnoj funkciji mišića (uključujući srčani mišić), smanjenju umora i iscrpljenosti, normalnom funkcionisanju nervnog sistema, normalnoj ravnoteži elektrolita u organizmu, normalnoj sintezi proteina, normalnom metabolizmu stvaranja energije, održanju normalne funkcije koštanog sistema i zuba.\nNačin primene: Odrasli i deca starija od 12. godine 1 kesica dnevno. Sadržaj kesice rastopiti direktno u ustima bez dodavanja tečnosti.\nNamena: Kod opšteg nedostatka magnezijuma u organizmu, hroničnog umora, iscrpljenosti, nedostatka energije, grčeva u mišićima, mišićne slabosti, problema u funkcionisanju nervnog sistema, psihološih smetnji, oboljenja i povreda koštano mišićnog sistema, kardiovaskularng sistema, neravnoteže elekrolita u organizmu;


MOTOR blog » Izabran “Auto k’o Bombona-Toyota” – Toyota RAV 4 Izabran “Auto k’o Bombona-Toyota” – Toyota RAV 4 – MOTOR blog\nU organizaciji Beogradskog salona slatkiša “Slatke priče” ove godine po prvi put organizovan je izbor automobila koji će, zahvaljujući sveukupnim karakteristikama, dobiti naziv “Auto k’o bombona”. Na press konferenciji, održanoj 14. jula ove godine specijalni žiri u sastavu Mirjana Bobić Mojsilović, Gorica Nešović, Slavko Beleslin i Zorica Karanović, jednoglasno je odlučio da laskava titula “Auto k’o bombona” za 2010.godinu pripadne automobilu Toyota RAV 4.\nDa bi zaljubljenost u ovaj automobil prerasla u pravu i dugotrajnu ljubav, pobrinuće se “Pumpa sa srcem-eko” pumpa koja će isključivo tokom kampanje snabdevati gorivom ovaj slatkiš. Ljubitelje automobila i slatkiša pravo iznenađenje tek očekuje na ovogodišnjem Beogradskom salonu slatkiša Slatke priče koji će se održati od 26.-28.novembra 2010.godine u Sava centru.\nZahvaljujući specijalnoj tituli koju je osvojio, pobednički automobil Toyota RAV 4 posetioci Salona slatkiša će moći da dožive na potpuno nov način i da shvate zašto se ovaj automobil voli. Do tada, slatko brendiran RAV 4 ćete prepoznati na ulicama, a možda ćete odlučiti da i sami postanete vlasnik ovog automobila i uverite se zašto je žiri baš u njemu prepoznao automobil koji i u najvećoj saobraćajnoj gužvi ne stvara nervozu-već užitak.\nNa pitanje kako se oseća posle dobijanja ovako slatke titule, Marko Kruška, direktor marketinga Toyota je odgovorio: Ovo je zaista svojevrsno priznanje. Činjenica je da su u automobilu Toyota RAV 4 mlade uspešne žene i poslovni muškarci već prepoznali vozilo koje ih motiviše da idu napred čak i kad voze u rikverc, ali to što je ovako renomirani žiri jednoglasno doneo odluku da je to “Auto k’o bombona” koje bi i sami vozili je apsolutno jedinstveno priznanje. Zahvaljujem se Beogradskom salonu slatkiša što je upravo sa Toyotom startovao svoju kampanju.“\nIzabran “Auto k’o Bombona-Toyota” – Toyota RAV 4 was last modified: August 4th, 2010 by Goran Aničić\nToyotaToyota RAV 4\nHibridni radio: auto-radio budućnosti


''Poziv za učešće Kosova uputilo Predsjedništvo BiH, a ne član Predsjedništva'' :: Dešavanja u Bijeljini ::\n27. maj 2020. / 12:02\n''Poziv za učešće Kosova uputilo Predsjedništvo BiH, a ne član Predsjedništva''\nPredsjedništvo Bosne i Hercegovine na samit Procesa saradnje u Jugoistočnoj Evropi /SEECP/ nije pozvalo Kosovo, koje BiH ne priznaje kao državu, već će učestvovati kao nedefinisani subjekt sa fus notom, saopšteno je iz kabineta predsjedavajućeg Predsjedništva BiH Milorada Dodika.\n“Učešće Prištine, na koju je i otišao poziv, u ovom procesu riješeno je još 2014. godine uz saglasnost svih učesnica koje ne priznaju Kosovo kao nezavisnu državu, kao što su Srbija, Grčka, Rumunija, Moldavija i BiH. Prema tom rješenju, Kosovo se odriče svog subjektiviteta kao nezavisne države i prihvata da u Proces saradnje u jugoistočnoj Evropi uđe kao nedefinisani subjekt Kosovo sa fus notom”, ističe se u saopštenju.\nIz kabineta predsjedavajućeg Predsjedništva BiH pojasnili su da su to rješenje prihvatile i sve druge učesnice procesa, te da to pravilo važi samo za ovaj forum.\n“Dakle, niko nije pozvao nezavisnu državu Kosovo. Pozvano je Kosovo kao nedefinisan subjekt uz saglasnost svih država koje nisu priznale kosovsku nezavisnost, a među njima je i BiH, i poziv nije upućen liderima”, naglašavaju iz kabineta predsjedavajućeg Predsjedništvo Bosne i Hercegovine povodom pisanja pojedinih medija kako je Dodik uputio “zvanični poziv predsjedniku Republike Kosovo Hašimu Tačiju da dođe na samit Procesa saradnje u Jugoistočnoj Evropi, a koji se održava u BiH”.\nU saopštenju se ističe da poziv uputilo Predsjedništvo BiH, a ne član Predsjedništva, koji ovaj poziv nikada ne bi uputio da nije riječ o ranije dogovornom formatu sastanka.\n“BiH je od ranije predsjedavala ovim procesom u kojem je bilo i samoproglašeno Kosovo, ali to izgleda nikome nije zaokupljalo pažnju dok u Predsjedništvo nije došao Milorad Dodik”, naglašavaju iz kabineta člana Predsjedništva BiH iz reda srpskog naroda.


DAN DRŽAVNOSTI: Ako smeta 9. januar, slavićemo kad i Srbija – Portal Luca\nDAN DRŽAVNOSTI: Ako smeta 9. januar, slavićemo kad i Srbija\nSrpski član i predsjedavajući Predsjedništva BiH Milorad Dodik podržava ideju da se Dan Republike Srpske, umjesto 9. januara, obilježava 15. februara\nPodsjećamo, tog datuma Srbija slavi svoj Dan državnosti.\nDodik je za Sputnjik podsjetio da u BiH navode da Republika Srpska ne može da slavi Dan republike 9. januara zato što je to vjerski praznk, ali je predočio da u Srpskoj ima sve više inicijativa da taj dan ostane krsna slava Republike Srpske.\n„Šta mislite o ideji koju čujem ovih dana, da Republika Srpska utvrdi da je 15. februar Dan Republike Srpske, na dan kada se obilježava i Dan državnosti Republike Srbije. Ja mislim da je to dobra ideja“, istakao je Dodik.\nDodao je da će o toj temi razgovarati sa partnerima u Republici Srpskoj i omogućiti da to pitanje bude riješeno.\n„Ako su oni (Bošnjaci) povrijeđeni, pa im smeta 9. januar, da li će im smetati 15. februar kada se slavi Dan državnosti Srbije? To je dan kada je podignut Prvi srpski ustanak, a i mi u Republici Srpskoj smo Srbi“, poručio je Dodik.\nPovezane teme:Dan Republike SrpskeMilorad Dodik\nDRUŠTVENE MREŽE SE USIJALE: RTS „vjenčao“ lidere HDZ-a i SNSD-a\nDODIK: Možda bi najbolje bilo da ne iniciramo dijalog i da pustimo BiH da sama nestane\nDODIK: Imamo i mi non pejper koji ćemo jednom poslati svima\nRegionprije 2 sekunde\nEvropaprije 25 minuta\nCrna Hronikaprije 52 minuta


Ovoga ljeta „Nišvil u Trebinju“ - Top Portal\nNaslovnica Vijesti Hercegovina Ovoga ljeta „Nišvil u Trebinju“\nOvoga ljeta „Nišvil u Trebinju“\nU Trebinju će u drugoj polovini avgusta biti održan džez festival „Nišvil u Trebinju“, sa ciljem da postane promoter kulturnog turizma u RS i regionu. Ovo je danas dogovoreno u Trebinju na sastanku gradonačelnika Trebinja Mirka Ćurića, Ivana Blagojevića, osnivača i direktora „Nišvil džez festivala“ iz Niša i Tanje Đaković, pomoćnika ministra prosvjete kulture u Vladi RS.\nPlanirano je da festival bude održan 20. i 21. avgusta, nakon niškog festivala, a koristila bi se infrastruktura i medijska podrška koju ima festival u Nišu, sa namjerom da se u narednih pet godina stvori autohtoni festival, koji bi privukao veliki broj posjetilaca.\nIvan Blagojević, osnivač i direktor „Nišvil džez festivala“ precizirao je da će ove godine biti dvodnevna manifestacija džez muzike, a da se narednih godina produžava.\n„Planirano je da festival ima prateće sadržaje, u istom konceptu kao festival u Nišu. Ovo će biti prilika da objedinimo sve strarosne grupacije. Koncept će biti mješavina umjetničkih programa sa dijelom komercijalnih sadržaja. U narednih deset dana planirano je da se iskoncipira program, koji će biti organizovan na bazenu Bregovi“, rekao je Blagojević.\nGradonačelnik Trebinja Mirko Ćurić istakao je da je danas napravljen okvirni sporazum organizovanja festivala u Trebinju.\n„Ideja je potekla prilikom naše posjete Nišu, a naše opredjeljenje je da svake godine trebamo da pravimo nove sadržaje i privlačimo nove ljude. Ovim festivalom ćemo u Trebinju okupiti cijeli region. Imamo ogromnu odgovornost ali kao odgovorni ljudi mi smo spremni da odgovorimo na ponos svih nas“, rekao je Ćurić.\nTanja Đaković, pomoćnik ministra prosvjete i kulture u Vladi RS kazala je da je današnji sastanak prvi korak u uspostavljanju saradnje sa festivalom u Nišu, a ono što predstoji je detaljnije razrađivanje programa i koncipiranje festivala.\n„Trebinje ima razvijen festivalski život, a ono što nedostaje je upravo jedan festival džez muzike. Organizacijom ovog festivala, sigurna sam, festivalski život u Trebinju će zaista biti zaokružen“, istakla je Đakovićeva.\nInternacionalni džez festival Nišvil, najposjećeniji džez festival jugoistočne Evrope, već godinama dosljedno brani evropske vrijednosti multikulturalnosti i strpljivo njeguje muzički ukus. Radiotrebinje\nPrethodni članakERS i USAID o uspostavljanju organizovanog tržišta električnom energijom\nNaredni članakKovačević: Dodik i Vučić sutra o projektima i saradnji Srpske i Srbije


Broj otkrivenih dinarskih falsifikata je manji za 4,7 odsto u odnosu na isti period 2018. godine, dok je broj krivotvorenih deviza povećan za 2,7 puta.\nKada je reč o dinarima, najviše je bilo falsifikovani novčanica od 1.000, 2.000 i 500 dinara. Ta tri apoena zajedno čine 98,5 odsto broja falsifikata novčanica gotovog novca.\nZbog visokog udela apoena veće vrednosti, nominalni iznos otkrivenih krivitvorenih dinara je povećan za 12,1 odsto, na 3,7 miliona dinara, u odnosu na uporedni devetomesečni period lani.\nŠto se tiče falsifiikata stranog novca, tokom devet meseci je otkriveno 980 komada lažnih novčanica evra, što je za 2,6 puta više u poređenu sa prethodnom godinom, a najviše je bilo u apoenima od 100 evra (813 komada) i 50 evra (99 komada).\nOtkriveno je i 126 falsifikovanih novčanica američkog dolara, takođe 2,6 puta više nego u istom periodu godinu pre, pri čemu je dominantan udeo krivotvorenih apoena od 100 dolara (114 komada).\nDomaća valuta bez promene, kurs evra 118,41 dinar


Naslovna Izdvajamo Konfederacija sindikata: Luka Petrović ne zna da računa\nKonfederacija sindikata Republike Srpske uputila je otvoreno pismo Vladi RS i „Elektroprivredi RS“ ističući da ERS obmanjuje javnost iznošenjem netačnih informacija i da je očigledno da generalni direktor Luka Petrović „ne zna da sabere dugovanja koja Matično preduzeće ima prema `RiTE Gacko`“.\nNaime, na nedavnoj konferenciji koju je održala Konfederacija sindikata RS istaknuto je da ERS duguje 40 miliona maraka „RiTE Gacko“ za isporučenu električnu energiju, što su u ERS demantovali ističući da njima gatačko zavisno preduzeće duguje 21,1 miliona KM.\nU otvorenom pismu iz Konfederacije ponavljaju da ERS za period jun 2019. godine – decembar 2020. godine „RiTE Gacko“ duguje oko 40 miliona КM za isporučenu električnu energiju.\n„Obavještavamo vas da je u junu 2019. godine nakon kapitalnog remonta „RiTE Gacko“ imalo obavezu prema ERS po osnovu avansno preuzetih novčanih sredstava u iznosu od 12.728.887 КM, a neisplaćeno potraživanje „RiTE Gacko“ za isporučenu električnu energiju od ERS na dan 31.12.2020. godine iznosilo je 26.933.866 КM“, navode iz Konfederacije sindikata RS.\nPoručuju da je generalni direktor ERS Luka Petrović ove cifre mogao sabrati i bez digitrona i konstatovati da je iz Matičnog preduzeća za 18 mjeseci „RiTE Gacko“ isplaćeno manje 39.652.753 КM.\nDodaju da se ERS prema „RiTE Gacko“ ponaša maćehinski i da je doveden u pitanje rada tog preduzeća-.\n„Žalosno je da generalni direktor na sastancima na najvišem nivou tvrdi da „RiTE Gacko“ treba stati. Te namjere provodite i kroz načine da nam niste nabavili gume za rudarsku mehanizaciju, jel znate koliku ste štetu time nanijeli Rudniku. Niste izmjestili ni rijeku Mušnicu vjerovatno iz istog razloga kako za godinu dana ne bi smo imali gdje kopati rudu. Ovakvim potezima navodite nas na sumnju da radite za neki strani lobi kome je cilj da preko urušavanja „RiTE Gacko“, urušite i „Elektroprivredu RS“, a samim time i Republiku Srpsku“, istaknuto je u otvorenom pismu.\nU Sindikatu očekuju da Vlada i druge institucije pozovu Petrovića na odgovornost.\nZa iznos koji ERS potražuje navode da su nametnuta, fiktivna i izmišljena na štetu „RiTE Gacko“ i da to mora biti predmet sudskog spora.\n„Podsjećamo Vas da ste se hvalili kako ćete posle restruktuiranja distributivnih preduzeća obezbijediti da monter ima platu 1.000 evra, pa gdje je ta plata, radnici „Elektroprivrede RS“ nemaju ni kolektivni ugovor“, naveli su, između ostalog, iz Sindikata.\nPetrovića su pozvali na TV duel u medijskoj kući koju izabere, a institucije vlasti da se hitno pozabave problemima u ERS.\nCijelo otvoremo pismo možete pročitati OVDJE.\nPodsjećamo, iz „Elektroprivrede RS“ su rekli kako su predstavnici Konfederacije sindikata na nedavnoj konferenciji iznijeli niz netačnih i paušalnih stavova o stanju u ERS.\n„Ne vodeći računa o činjenicama, predsjednik Konfederacije sindikata RS novinarima je izjavio da ERS zavisnom preduzeću “RiTE Gacko” za period 30. jun 2019 – 31. decembar 2020. godine duguje 40 miliona KM što je apsolutno neistinito. Tačno je da ukupna potraživanja Matičnog preduzeća od “RiTE Gacko”, na današnji dan iznose 37.484.068 KM, a obaveze Matičnog preduzeća prema “RiTE Gacko” na isti dan iznose 16.343.206 KM. Dakle, osim prema dobavljačima, “RiTE Gacko” duguje i Matičnom preduzeću iznos od 21.140.862 KM”, naveli su tada u ERS.\nDodali su da Tepavčević očigledno ne predstavlja radnike i da stavovi koje plasira u javnost nisu bazirani na činjeničnom stanju.\n“`Rudnik i termoelektrana Gacko` kao proizvođač električne energije ima sve uslove za rad, za šta je odgovorna Uprava “RiTE Gacko”, a ovo nije prvi put da iz Sindikata, iz samo njima poznatih razloga, pominju obustavu procesa proizvodnje. Takođe, izneseni stavovi o reorganizaciji distributivne djelatnosti nisu tačni, argumentovani, niti zasnovani na stručnoj analizi”, istakli su u ERS-u.


Početna > O nama > Članstva > Evropska asocijacija za venture...\nEVPA udruženje članova i mreža sačinjena od organizacija koje su zainteresovane za ili se bave tzv. venture filantropijom i investicijama u zajednicu širom Evrope. EVPA je osnovana 2004. godine I trudi se da bude sedište, kao i najznačajnija evropska pokretačka mreža socijalnih investitora, venture filantropa i zadužbina koje su posvećene korišćenju alatki venture filantropije i socijalnih investicija kako bi postigle uticaj na društvenu zajednicu.\nEVPA definiše venture filantropiju kao pristup izgradnji snažnijih investitorskih organizacija sa društvenim ciljem pružanjem kako finansijske, tako i nefinansijske podrške kako bi se povećao njihov uticaj na društvo. Venture filantropija obuhvata primenu čitavog spektra finansijskih instrumenata (grantovi, akcionarski kapital, dug itd.) i poklanja posebnu pažnju konačnom cilju, ostvarivanju uticaja na zajednicu. Ovaj pristup obuhvata kako socijalne investicije, tako i davanje grantova na visokom nivou.\nČlanstvo u ovom udruženju pokriva čitav niz filantropskih i investitorskih aktivnosti i obuhvata fondove venture filantropije, socijalne investitore, fondacije koje daju grantove, investicione fondove, privatne firme i firme za profesionalne usluge, savetnike u oblasti filantropije, banke i poslovne škole. Članovi udruženja EVPA sarađuju u svim sektorima da bi promovisali i oblikovali budućnost venture filantropije i socijalnog investiranja u Evropi i šire.\nUdruženje trenutno ima više od 210 članova iz 29 zemalja, uglavnom sa sedištem u Evropi, ali i van nje, na primer u Ujedinjenim Arapskim Emiratima i širom Azije.\nZa više informacija posetite www.evpa.eu.com


U međuvremenu, "Folksvagen" se zvanično oglasio izjavom da ne traži alternativne lokacije za izgradnju nove fabrike automobila u Turskoj.\n"Pratimo razvoj događaja. Planovi za Tursku su trenutno na čekanju. Ne gledamo aktivno alternativne lokacije", rekao je šef proizvodnje nemačke fabrike automobila Andreas Tostman.\n"Obećao sam od početka da ćemo se boriti. Videli smo da su neke zemlje povećale svoje ponude za "Folksvagen", a mi smo ponudili mnogo više. U kešu ne možemo da ponudimo više, ne zato što nemamo novca, već zato što imamo ograničenje, ali u svemu drugom smo spremni da ponudimo i duplo više", rekao je Vučić povodom nove trke u borbi za nemačku investiciju.\nVučić je naglasio da ne može ništa da obeća, jer Srbija nije članica EU, kao Bugarska ili Rumunija, niti ima tako veliko tržište kao Turska, koja je, inače, bila prvi izbor. A šta Srbija može?\nSudeći po dosadašnjim iskustvima država investitoru može pokloniti zemljište (nemačkoj kompaniji MTU nedavno je za izgradnju pogona poklonila 25 hektara u Novoj Pazovi ukupne vrednosti 6,2 miliona evra. Devet hektara od Pančeva dobila je i nemačka kompanija ZF). Od 2016. godine država je subvencionisala 82 projekta i kompanijama dala 230 miliona evra.\nSrbija ima i kvalifikovanu radnu snagu za autoindustriju, investitoru može da pomogne i u pogledu adekvatne infrastrukure, poreske politike... Nesporna su i dobra nemačka iskustva u Srbiji - u našoj zemlji, naime, posluje 1.000 kompanija sa nemačkim kapitalom koje zapošljavaju 60.000 ljudi.\nBugarska vlada, s druge strane, spremna je da pojača svoju ponudu i udvostruči subvencije "Folksvagenu" na 260 miliona evra s početnih 135 miliona.\n"Bugarska je pripremila predivan predlog, koji po zakonu Evropske unije nudi sve što je moguće - rekao je izjavio je Rosen Plevneliev, član Uprave nevladinog bugarskog automobilskog klastera koji je i bivši predsednik Bugarske. On je dodao da ova zemlja može da proširi saradnju sa "Folksvagenom" i u drugim oblastima.\n"Bugarska planira da izgradi infrastrukturu za električne automobile. Takođe imamo ideje kako da pomognemo proizvođača automobila dodatnim infrastrukturnim i obrazovnim merama", rekao je Plevneliev za Automotive News. Problem sa Bugarskom moglo bi, međutim, da bude zemljište namenjeno Folksvagenu, jer se za njega interesuje i južnokorejski proizvođač baterija, pišu bugarski mediji.\nRumunija, za razliku od Bugarske, kao i Srbija u kojoj posluje "Fijat", već ima fabriku automobila. U toj zemlji pogone imaju "Ford", kao i domaća "Dačija", koja je u vlasništvu "Renoa".\nU trku se iznenada uključila i Hrvatska. Nemačkog ministra ekonomije Petera Altmajera je primio tamošnji premijer Andrej Plenković, nakon čega je poručeno da je Hrvatska spremna za realizaciju velike investicije u segmentu autoindustrije.\n"Želimo da iskoristimo ovaj susret kako bismo otvorili perspektivu za dalji rast kroz još jaču bilateralnu saradnju. Jedan od naših ključnih ciljeva pritom je vratiti poverenje nemačkih investitora u Hrvatsku i uveriti ih da ovde postoji podsticajno investicijsko okruženje, jedan od najkonkurentnijih zakonodavnih okvira u regionu, kao i brojne komparativne prednosti poput kvalitetne radne snage, vrlo pogodnog geostrateškog položaja, ali i korišćenja sredstava iz EU fondova", rekao je tamošnji ministar privrede Darko Horvat za vecernji.hr.\nPodsetimo , Folksvagen" je posle dužeg analiziranja uslova koje su nudile Bugarska, Srbija i Turska, koje su se našle u užem izboru, za izgradnju fabrike odabrao Manisu, 40 kilometara severoistočno od Izmira, na zapadnoj obali Turske. Kompanija je ipak u utorak saopštila da je odložila konačnu odluku o izgradnji u Turskoj, usled međunarodnih kritika zbog vojne operacije te zemlje u Siriji i zabrinutosti zbog potencijalnog pada reputacije.


Wizz Air želi da pokrene novu liniju iz Niša | Serbiaworld\nWizz Air želi da uspostavi direktnu liniju iz Niša za London\nLow cost avio kompanija Wizz Air objavila je da planira da pokrene direktne letove između Niša i Londona.\nKako prenosi portal EX-YU Aviation News, low cost avio kompanija Wizz Air želi da pokrene letove između aerodroma London Gatwick i niškog aerodroma tokom zimskog reda letenja koji počinje od 25. oktobra 2020. godine.\nInformacija se bazira na podatku da je low cost avio kompanija Wizz Air dobila dozvolu za dodatne polaske sa aerodroma Gatwick u Londonu, a Niš je naveden kao jedna od važnih destinacija.\nLetovi između Niša i Londona su po prvi put uspostavljeni 1988. godine, a to je ujedno bila i prva međunarodna linija sa aerodroma „Konstantin Veliki”. Low cost avio kompanija je prva obnovila sve letove iz Niša nakon što je aerodrom zatvoren usled pandemije koronavirusa Covid-19.\nWizz Air trenutno obavlja direktne letove između Beograda i London Lutton aerodroma.\nPrethodni tekstIsticao da je pisac po rođenju Hrvat, bavio se vanbračnom pozadinom njegove porodice, danak u krvi mu imao i dobrih strana: Kako je nemački novinar napisao biografiju Ive Andrića\nSledeći tekstPupovac: „Navijači su samo statisti režisera nasilja koji žele vlast“


INFO ::: Naslovna - Aktuelnosti > Aktuelnosti arhiva - STRANA 2 > Učesnici #HRYF17 pozivaju na saradnju mladih u...\nOmladinski forum o ljudskim pravima (#HRYF17) održao se u Tirani od 13. do 15. avgusta. Okupio je 40 mladih iz Srbije i Albanije, koji su zajedničkim naporima sastavili preporuke za donosioce odluka i civilno društvo – Voice of Youth (srp. Glas mladih).\nGlas mladih predstavlja set od ukupno 10 preporuka koje se tiču oblasti u kojima mladi nailaze na različite izazove u društvu, ali takođe prepoznaju prepreke drugih društvenih grupa. U želji da se javnost i donosioci odluka pozabave problemima današnjice, učesnici #HRYF17 diskutovali su o mogućim aktivnostima i merama neophodnim da bi se trenutna situacija unapredila.\n“Da bismo omogućili mladima da rastu i razvijaju se u zajednici koja promoviše jednakost i solidarnost, potrebno je uključiti mlade od starta u donošenje odluka i kreiranje programa za unapređenje njihovog položaja u društvu. Moramo pažljivo slušati šta mladi imaju reći, da bismo znali adekvatno odgovoriti na njihove potrebe – a najpre kroz formalno obrazovanje, tj. unapređenje aktuelno kurikuluma, ali i neformalnim mehanizmima, kroz obuke i omladinske razmene koje promovišu ljudska prava i saradnju mladih”, rekla je Mila Lukić, projektna koordinatorka #HRYF17.\nGlas mladih pokriva oblasti kao što su: uključivanje ljudskih prava u sistem formalnog obrazovanja kroz građansko vaspitanje, omogućavanje inter-religijskog dijaloga i zagovaranje za garantovane ljudske slobode, a najpre slobodu govora. Još jedna važna tema o kojoj ovaj dokument govori jeste osnaživanje žena i devojčica i razbijanje stereotipne slike o njima putem online kampanja, medija i društvenih mreža. Učesnici foruma su najveći akcenat stavili na unapređenje saradnje između mladih Srbije i Albanije i uspostavljanje konstruktivnog dijaloga zarad izgradnje mira i stabilnosti u regionu.\nPreporuke možete pročitati na sledećem linku.\nProjekat “Omladinski forum o ljudskim pravima” je sproveden u saradnji sa Unijom srednjoškolaca i srednjoškolki Srbije, Helsinškim odborom za ljudska prava, European Youth Association, Evropskim parlamentom mladih i Mjaft! pokretom, u sklopu projekta “Enhancing Regional Connectivity among Serbia and Albania Youth Actors”, a podržan od strane Misije OEBS-a u Srbiji u saradnji sa Prisustvom OEBS-a u Albaniji, Ministarstvom omladine i sporta Republike Srbije i Ministarstva obrazovanja, omladine i sporta Republike Albanije, Krovne organizacije mladih Srbije i Nacionalnog servisa za mlade Albanije. Projekat finansiraju Ministarstvo spoljnih poslova Nemačke i Ministarstvo spoljnih poslova Holandije. Projekat je nastao u okviru platforme “Humans of Albania and Serbia” (www.youthumans.net).\nNapomena: Stavovi izrečeni u knjizi pripadaju isključivo autoru i njegovim saradnicima i ne predstavljaju nužno zvaničan stav Misije OEBS-a u Srbiji.


► Stefanović: Opozicija zasipa građane lažima, nemaju šta da im ponude\nMinistar unutrašnjih poslova i funkcioner Srpske napredne stranke Nebojša Stefanović izjavio je danas da opozicija svakodnevno "zasipa građane lažima", jer je svesna da nema šta da im ponudi i da će veliki broj građana izaći na izbore.\n"Broj birača u biračkom spisku je gotovo identičan onom koji smo imali u prethodnom izbornom ciklusu. Ali opozicija ide iz laži u laž", rekao je Stefanović novinarima posle prijema donacije Evropske unije za policiju, povodom izjave lidera Dveri Boška Obradovića o biračkom spisku.\nStefanović je rekao "Boško Obradović kaže kako nedostaje dva i po miliona ljudi u biračkom spisku, kao da je da se radi o dva i po čoveka", navodeći da svako može da proveri birački spisak.\nPrema njegovim rečima, od ovih izbora građani će moći da provere i da li je neko eventualno glasao umesto njih.\n"Vidim kod opozicije paniku, strah da će veliki broj ljudi izaći na izbore, a nesposobni su da ponude neku politiku već plasiraju izmišljotine", rekao je Stefanović.\nOn je negirao tvrdnju potpredsednice Stranke slobode i pravde Marinike Tepić, koju je juče iznela, da je guvernerka Narodne banke Srbije Jorgovanka Tabaković omogućila da Slobodan Tešić trguje oružjem mimo pravila.\n"Pre je tvrdila da je mesto gde se uzgajaju kokoške plantaža marihuane" rekao je Stefanović, navodeći da se radi o "prljavoj kampanji" protiv vlasti.\nU Atini likvidirane vođe škaljarskog klana\nMinistar unutrašnjih poslova je rekao da su u nedavnom obračunu "crnogorskih narko klanova", u Atini, "likvidirane suštinske vođe škaljarskog klana" i dodao da se pokazalo da je bila opravdana zabrana ulaska u Srbiju lica iz drugih država koja mogu da ugroze bezbednost njenih građana.\n"Mi smo ovde suštinski obezglavili u prethodnim godinama organizovani kriminal, odnosno najviši u tim organizacijama više nisu u Srbiji, već su u inostranstvu. One, za koje smo imali dovoljno dokaza, smo pohapsil, oni, za koje nismo, godinama više nisu ovde jer znaju da će biti krivično gonjeni", rekao je Stefanović.\nbirački spisak /\nslobodan tešić /\nPredsednik Srpskog pokreta Dveri Boško Obradović poručio je danas predsedniku Republike Aleksandru Vučiću da "nikada neće moći da ućutka sve Jelisavete Vasilić u Srbiji".


Keri: Čestitam Vučiću, on stvara novu Srbiju FOTO – NovostiDana.rs\n„Čestitam vam jer stvarate novu Srbiju i trudite se da se što pre približite EU. SAD potpuno podržavaju evropski put Srbije jer veruju da će dovesti do boljitka u ekonomiji Srbije i boljeg života i stabilnosti u regionu„, rekao je Keri Vučiću u vili „Bokeljka“.\n„Ljudi u Srbiji su talentovani i imaju znanja„, rekao je Keri, i dodao da je će sa Vučićem razgovarati o načinu na koji Amerike može da pomogne Srbiji na tom putu i saradnji dva partnerska naroda.\n„Hoću da istaknem naše veliko poštovanje prema inicijativi Vučića za dijalog sa Vladom Kosova i da se postaramo da se kroz te razgovore prošlost ostavi prošlosti i da se omogući prosperitetna budućnost za sve države u regionu„, rekao je Keri.\n„Amerika sa svim državama u regionu, pa tako i sa Srbijom, deli interesovanje za suzbijanje nasilnog ekstremizma, sa kojim se suočava planeta. Naša je obaveza da zajedno radimo na suprotstavljanju ovoj pošasti kako bi pobedili u borbi za mir, stabilnost i demokratiju“, istakao je Keri.\n„Kosovo je napravilo veliki progres na putu prema punoj evroatlantskoj integraciji. Nedavno potpisivanje Sporazuma o stabilizaciji i asocijaciji sa EU predstavlja jedan od odlučujućih koraka napred. Ovaj dobitak je direktni rezultat kosovske spremnosti da napreduje u dijalogu sa Srbijom kojim posreduje EU,“ kazao je Keri koji je danas posetio Prištinu u okviru evropske turneje.\n„I nemojte napraviti grešku: mi ne bismo podržali bilo koji sporazum koji ugrožava suvereitet, sigurnost ili nezavisnost Kosova. Mi smo investirali zajedno veoma mnogo u kosovsku buducnost da bi to izlozili opasnosti“ rekao je Keri.\nKomentarišući poslednje događaje u Skupštini Kosova, američki državni sekretar je poručio da je „nasilje neprihvatljivo“.\n„Parlament nije mesto za suzavac“, rekao je on zatraživši da sve partije treba da se izjasne protiv upotrebe nasilja i da rade na mirnim i konstruktivnim rešenjima.


Kongresmenka Grin najavila da će pokrenuti opoziv Bajdena\nTanjug 14. januara 2021. 16:38\nATLANTA – Novoizabrana republikanska kongresmenka Mardžori Tejlor Grin, izjavila je da će prvog dana boravka u Ovalnom kabinetu predsednika Džoa Bajdena, pokrenuti član o njegovom opozivu zbog navodne zloupotrebe položaja.\nOna je to najavila na svom Tviter nalogu, preneo je „Indipendent“.\nGrinova je bila među 197 kongresmena koji su branili predsednika Donalda Trampa tokom glasanja o njegovom opozivu u Predstavničkom domu američkog Kongresa.\n„U ime američkog naroda, moramo biti sigurni da se naši lideri ponašaju odgovorno. Ne možemo da imamo predsednika SAD koji je spreman da zloupotrebi moć predsedništva i da ga lako potkupe strane vlade, kineske kompanije, ukrajinske energetske kompanije“, rekla je Grinova za Njuzmaks.\nOna je dodala da ne može da zamisli da se ljudi u SAD toliko plaše buduceg mandata predsednika Bajdena da su bili voljni da počine nasilje, poput onog na Kapitolu u Vašingtonu.\n„Americkom narodu treba nada, oni moraju znati da u Kongresu postoje republikanci koji su spremni da se zauzmu i bore za njih, bez obzira što su u manjini, bez obzira što su sve šanse protiv nas“, zaključila je Grinova.


Apr 11, 2021 Insajder\nNa mestu gde je, u Svetogorskoj ulici, Ćuruvija ubijen 11. aprila 1999, na Uskrs, predstavnici novinarskih udruženja položili su vence, upalili sveće i pozvali vrh vlasti da obezbedi da budu kažnjeni nalodadavci i mreža pomagača, jer je njegovo ubisto “bilo u organizaciji države”.\n“Jasno je svima da je surova likvidacija, na žalost, delo naše države. A ta država je do danas bila spremna da, čini mi se, pred lice pravde isporuči tek nekoliko saučesnika u tom zlodelu. Nalogodavci i mreža pomagača i egzekutora i dalje su, po meni, zaštićeni a Slavaka Ćuruviju u poslednih nekoliko godina iznova satanizuju u režimskim medijima a zlikovce proglašavaju herojima”, rekao je predsednik Nezavisnog udruženja novinara Srbije (NUNS) Željko Bodrožić.\nPredsednik Udruženja novinara Srbije (UNS) Vladimir Radomirović je poručio državnim organima, pre svega pravosudnim, da ove godine konačno donesu pravosnažnu presudu i pozvao “one koji su na vrhu vlasti da obezbede da se sazna puna istina”.\nPredsednik Asocijacije nezavisnih elektronskim medija Veran Matić je rekao da i dalje postoji “opstrukcija ” kod ovog ubistva jer “i danas imamo snažne aktivnosti Službe državne bezbednosti koja je je preživela, bilo u institucijama ili neformalnim centrima moći i štiti optužene”.\nKako je rekao, tim aktivnostima se štiti i četvorooptuženi Miroslav Kurak koji je u bekstvu, navodeći da je Komisija za rasvetljvanje ubistava novinara više puta insistirala da se “Interpolova poternica realizuje, on locira i privede pravdi u našoj zemlji”.\n“Nadam se da se na tome radi”, naveo je Matić, dodajući da pravda neće biti zadovoljena dok svi odgovorni ne budu u zatvoru sa pravoslanžnim presudama sa dugogodišnjim kaznama.\nKćerka Slavka Ćuruvije, Jelena Ćuruvija Đurica, uoči godišnjice ubistva rekla je da “ideja da pravda nije još stigla jeste nešto što stavlja mračan oblak nad njom i nad njenim životom”.\nNovinar Slavko Ćuruvija ubijen je 1999. godine u haustoru zgrade u kojoj je živeo. Ubistvu je prethodila kampanja u kojoj je Ćuruvija proglašavan za izdajnika. Dve nedelje od početka bombardovanja i pet dana pre ubistva u dnevnom listu Politika Ekspres objavljen je tekst „Ćuruvija dočekao bombe“. Taj tekst je kasnije u celosti pročitan u Dnevniku 2 Radio – televizije Srbije.\nZa ubistvo Slavka Ćuruvije optuženi su šefovi srpskog i beogradskog DB-a Radomir Markovići Milan Radonjić i dva operativca – Ratko Romić i Miroslav Kurak. Istraga nikada nije stigla do nalogodavaca.\nZbog, kako je Apelacioni sud ocenio, “nerazumljive” i “protivrečne” presude, naloženo je da se optuženima ponovi suđenje pred Specijalnim sudom u Beogradu.\nTekst preuzet sa sajta Insajder.net\nKoliko medicinskih radnika se vakcinisalo u Nišu i šta su neki “dobili” vakcinom?


Požarevac dobija socijalna preduzeća koja će se baviti prikupljanjem ambalaže iz domaćinstava - "Komšije se pomažu, ambalažu odlažu" • Poportal\n06/09/2019 06/09/2019 P.Radovanović0\nRealizacija projekta počinje najpre u Požarevcu gde su Memorandum o saradnji potpisali Bane Spasović, gradonačelnik Požarevca i Svetoslav Atanasov, generalni direktor Coca-Cola HBC Srbija.\nProjektom, u koji će se uključiti i grad Valjevo, planirano je unapređenje oblasti reciklaže ambalaže, podizanje nivoa prikupljenog otpada na mestu nastanka i podsticanje zapošljavanja socijalno ugroženih kategorija stanovništva. Coca-Cola HBC Srbija u potpunosti finansira program uz stručnu, mentorsku i logističku pomoć Sekopaka i u saradnji sa lokalnim javnim komunalnim preduzećima, te Nacionalnom službom za zapošljavanje.\n„Kao lider u proizvodnji bezalkoholnih napitaka, u potpunosti smo svesni svog uticaja na okruženje, posebno u oblasti odlaganja ambalaže. Ovaj projekat je značajan jer nema samo ekološki aspekt nego i vrlo značajan socijalni ugao. Sugrađani Požarevca i Valjeva imaće mogućnosti da pravilno odlože ambalažni otpad i očiste svoju okolinu ali i da pomognu komšijama koji su iz socijalno osetljivih grupa da zarade za svoj opstanak i dostojanstven život sebe i svoje porodice.\nPozivamo građane da selekcijom svoje ambalaže doprinesu većoj stopi reciklaže, a tako podrže i svoje sugrađane preduzetnike“, istakao je Svetoslav Atanasov, generalni direktor kompanije Coca-Cola HBC Srbija.\n“Danas pravimo još jedan važan korak ka zaštiti životne sredine. Ne samo što ćemo u požarevačkim prigradskim naseljima razviti sistem organizovanog iznošenja komunalnog otpada, već ćemo ovim projektom zaposliti i određeni broj naših sugrađana.\nZajedničkim poduhvatom sa našim uvaženim partnerima, kompanijom Coca-Cola HBC Srbija i Sekopakom, planiramo da steknemo dragoceno iskustvo koje ćemo primeniti i nakon stavljanja u funkciju reciklažnog centra koji jeu izgradnji.\nPozivamo sve građane da sarađuju sa nama i da svi zajedno osetimo korist projeka “Komšije se pomažu, ambalažu odlažu”. Razvrstavajući komunalni otpad u svojim domaćinstvima, svi zajedno ćemo učiniti da naš grad Požarevac i naša Srbija budu još lepši i čistiji”, rekao je Bane Spasović, gradonačelnik Požarevca.\n16/08/2020 16/08/2020 Biljana Petrović


Delegacija iz Švedske posjetila Federalnu upravu za inspekcijske poslove - Privredna štampa\nDirektor Federalne uprave za inspekcijske poslove Anis Ajdinović primio je krajem prošle sedmice konsultantski tim iz Švedske zadužen za evaluaciju dugoročne razvojne saradnje Švedske i BiH.\nKontrolisana su dva privredna društva s područja Tuzlanskog kantona. U skladištu kontrolisanog privrednog društva iz Gradačca, koje je skladištilo med iz uvoza, je zatečeno 931,83 kilograma meda i proizvoda na bazi meda, dok je u skladištu društva iz Tuzle, koje je punilo domaći med, zatečeno 1.200 kilograma meda. U oba slučaja, utvrđeno je da su kontrolisane osobe, u skladu s vlastitim procedurama, samokontrolom obustavile daljnju prodaju i poduzela aktivnosti u vezi povlačenja s tržišta proizvoda koji ne odgovaraju propisanom kvalitetu\nFederalna uprava za inspekcijske posloveposjetaSIDA\nNa današnjem trgovanju na Banjalučkoj berzi ostvaren je promet od 25.433.625,14 KM, kroz 36 transakcija. Vrijednost BIRS indeksa se povećala…\nFederalna vlada utvrdila je Prijedlog zakona o izmjeni Zakona o doprinosima i uputila ga u parlamentarnu proceduru po skraćenom postupku…


Rukomet – Stranica 49 – Volim Podgoricu\nHome / SPORT / Rukomet (page 49)\n“Lavice” na korak do Svetskog prvenstva!\n8. Juna 2015.\tRukomet 0\nRukometašice Crne Gore napravile su veliki korak ka plasmanu na Svjetsko prvenstvo u Danskoj, pošto su u prvom meču baraža savladale Island 28:19. Revanš meč na programu je 14. juna u Rejkjaviku. Crna Gora, koja je igrala bez četiri igračice koje su učestvovale u svim uspjesima nacionalnog tima – Marije Jovanović, …\nOBRADOVIĆ: Na dobrom smo putu, moramo pobijediti Srbiju!\n1. Juna 2015.\tRukomet 0\nCrnogorski rukometaši danas počinju pripreme za mečeve sa Srbijom i Islandom u kvalifikacijama za Evropsko prvenstvo. Izabranicima Ljubomira Obradovića u posljednja dva kola trebaju dva boda da bi bili sigurni putnici za Poljsku naredne godine. Prva utakmica je i najvažnija, pobjedom na domaćem terenu protiv Srbije 10. juna u Baru …\nBarselona 9. put na krovu Evrope\n31. Maja 2015.\tRukomet 0\nRukometaši Barselone novi su šampioni Evrope, pošto su u finalu Lige šampiona savladali mađarski Vesprem. Barselona je u finalu savladala Vesprem sa 28:23 i tako poslije tri godine ponovo postala najbolja na kontinentu. To je Kataloncima ukupno deveta titula u Ligi šampiona zbog čega su ubjedljivo na prvom mjestu vječne …\nLovćen osvojio trofej Kupa CG\n21. Maja 2015.\tRukomet 0\nRukometaši cetinjskog Lovćena pobjednici su Kupa Crne Gore. Lovćen je večeras u Budvi, u finalnom meču završnog turnira, savladao Budvansku rivijeru 25:21 (13:12) i sedmi put u klupskoj istoriji osvojio trofej. Cetinjski tim ima i dva trofeja u bivšoj državnoj zajednici 2002. i 2003. godine. Lovćen je ove godine obezbijedio i …\nRukometašice Budućnosti ovjerile duplu krunu\nRukometašice Budućnosti osvojile su devetu duplu krunu od obnove državnosti – izabranice Dragana Adžića u Budvi su savladale Danilovgrad 32:23 (16:7) u finalu Kupa Crne Gore. ”Plave” su u utorak osvojile devetu titulu prvaka Crne Gore od obnove državnosti, ukupno 27. u klupskoj istoriji, a u Budvi su 20 put …\nPlave osvojile 27. titulu\n19. Maja 2015.\tRukomet 0\nRukometašice Budućnosti osvojile su devetu titulu prvaka od obnove državnosti. Izabranice Dragana Adžića u posljednjem meču u Mini ligi za prvaka u Nikšiću, u odgođenoj utakmici, savladale su ekipu Levalea 2010 rezultatom 37:15 (15:8). To je ukupno 27. titula prvaka ukoliko se računaju i trofeji osvojeni u bivšim državama. ”Plave” su u …\nMilena VOLI Marka: Staje na ludi kamen!\n12. Maja 2015.\tRukomet 0\nRukometašica Budućnosti i crnogorske reprezentacije Milena Knežević za MNE magazin kaže da se udaje 21. juna. Ona navodi da je presrećna i da će ovo slavlje povodom toga što su osvojile evropsko zlato krunisati svadbom. Njen izabranik se zove Marko, ali Milena nije željela da otkrije njegovo prezime. -Od naredne …\nViše hiljada ljudi na dočeku zlatnih rukometašica\n11. Maja 2015.\tRukomet 0\nProslava osvajanja druge titule evropskog šampiona u klupskoj istoriji ŽRK Budućnost počela je na Trgu Republike u Podgorici. Više hiljada ljudi uz taktove “U mome srcu jedina” i bakljadu “Varvara” dočekalo je nove šampionke Staroga kontinenta na Trgu Republike u Podgorici. Podsjećamo, Budućnost je sinoć kompletirala sezonu iz snova, održala je …\nVečeras slavlje rukometašica na Trgu Republike u Podgorici!\nRukometašice Budućnosti sinoć su drugi put u klupskoj istoriji osvojile titulu evropskog šampiona. Svečana proslava pobjednica Lige šampiona biće organizovana u 21 sat na podgoričkom Trgu Republike. Televizija Crne Gore prenosiće doček evropskih šampionki na Drugom programu. Podsjećamo, Budućnost je sinoć kompletirala sezonu iz snova, održala je lekciju iz rukometa Larviku …\nĐukanović: Uspjeh rukometnog sporta i države\n10. Maja 2015.\tRukomet 0\nPredsjednik Vlade Milo Đukanović čestitao je rukometašicama ŽRK „Budućnost“, treneru Draganu Adžiću i stručnom timu kao i rukovodstvu Kluba osvajanje titule evropskog prvaka. “Evropska titula uspjeh je “Budućnosti”, rukometnog sporta i države Crne Gore. Šampionski podvig rukometašica “Budućnosti” potvrda je da se timskim radom, istrajnošću i hrabrošću ostvaruju i najambiciozniji …\nOD POSLJEDICA KORONE: Preminuo 74-godišnji Rožajac - https://t.co/W0eJSskpZP https://t.co/zHKc4bGCtL54 minute ago